text:
Nubwo ibi birori byatangiye ahagana mu 1860 mu Bubiligi , byamamaye cyane mu bihugu nka Leta Zunze Ubumwe za Amerika ,Canada, Australia na New Zealand mu 1890 bigenda bikomeza n’ahandi.
Bijya gutangira, byategurwaga n’abakobwa cyangwa abagore b’inshuti z’ugiye gushyingirwa zikamufasha kumubonera iby’ibanze azakenera nk’umuntu ugiye gushinga urugo hirindwa ko umuryango we ukennye utagoka cyane.
Ikindi cyatumaga babikora, ngo hari ubwo umuryango w’umukobwa wangaga kugira icyo umufasha bitewe n’uko utishimiye umusore ugiye kumushaka, icyo gihe urungano n’abagore bafataga umwanzuro bakamushyigikira bakamuha ibyo ababyeyi be bamwimye maze agakunda akabana n’uwo yihitiyemo.
Byagiye bifata indi sura
Iyi nkomoko yo gushyigikira umugeni ku bijyanye n’ibyo azakenera ageze iwe, igenda ihindura isura kuko nko mu Rwanda uretse impano zihabwa uwateguriwe ibirori haniyongeraho umwanya twakwita rurangiza w’impanuro.
Nubwo bitazwi neza umwaka ibi birori byatangiriye kwitabirwa cyane mu Rwanda, bigaragara ko bitarasakara cyane mu gihugu kuko ubu ari bwo biharawe cyane mu banyamujyi n’abandi basirimutse.
Hazamo gutandukira
Nk’uko twabivuze, inkomoko ya ‘Bridal Shower’ yari igamije gushyigikira umugeni mu byo azakenera mu gushinga urugo rwe, abantu bakaza bitwaje impano zitandukanye bakishimana n’umugeni bagataha.
Kuri ubu nyuma yo gushyikiriza umugeni impano, usanga hakurikiraho igice twakwita ko ari rurangiza aho uwahageze wese yaba umukobwa cyangwa umugore afata ijambo agatanga impanuro.
Izi mpanuro hari bamwe zitera urujijo bitewe n’uko umuntu wese aba avuga ubuhamya bwe kandi urugo rwe rutubatse kimwe n’urw’undi , ndetse abakobwa bo bakaba baba bataranubaka ingo, bituma umugeni abura icyo afata n’icyo areka.
Havugirwamo amagambo ateye ubwoba
Umugeni umwe tutashatse gutangaza amazina, we ngo yahavuye yatinye abagabo cyane kuko usanga harimo ubuhamya bwo kuvuga ko umugabo ari umwana w’undi, ko ntawe ukwiye kumwizera, ibintu bituma cyane batinya ubuzima baba bagiye kwinjiramo.
Ati” Ikibazo nabonye muri Bridal Shower nagiye njyamo kugeza ubwo nanjye bayinkoreye ni uko usanga ibivugirwamo byinshi biba ari bibi bikanga ugiye gushaka kurenza ibyiza bivugwa."
"Mbere nari nsanzwe numvikana n’umugabo wanjye, amafaranga mfite akaba ayazi kandi nanjye ayo afite nkaba nyazi, ubwo bavugaga ku bijyanye no gucunga umutungo w’urugo muri Bridal Shower ,bambwiye ukuntu ngomba kugira konti yanjye umugabo atazi kugira ngo nampinduka nzabone ikimbeshaho.”
Yakomeje agira ati ” Nabishyize mu bikorwa , akajya ayoberwa aho amafaranga ajya, twari tugeze aho gutandukana ariko imiryango yacu yarahagobotse dusasa inzobe baratwunga ariko na n’uyu munsi umugabo ntabwo anyizera aba azi ko hari ibyo mukinga.”
Mukundente (izina ryahinduwe) ngo we bamukuye umutima ku bijyanye n’uburyo bafata umugabo mu buriri, bituma abanza kubira icyuya.
Ati” Njyewe bambwiye ko umugore agomba kwifata nk’indaya imbere y’umugabo we kugira ngo amushimishe bityo ye kuzamuca inyuma, ariko iyo umugabo wanjye yatahaga agasanga nambaye akajipo kagufi cyane , nkatangira kumusoma ataranaruhuka , yambwiraga ko atabikunda ndetse bitampesha icyubahiro, numvaga nkozwe n’isoni , ibyo bambwiye byose nasanze atari ukuri ntangira kubicikaho.”
Impanuro zo muri Bridal Shower zitera ubwoba abakobwa batarashaka
Bitewe n’uko Bridal Shower zitabirwa n’abakobwa batarubaka ingo, bamwe basanga ibihavugirwa byakagombye kugira umupaka kuko hari abakobwa bitera ubwoba.
Uwimpuhwe (amazina yahinduwe) akomoka mu Karere ka Nyarugenge, ngo amaze kwitabira Bridal Shower inshuro eshanu, gusa ku bwe ngo hari ibitagakwiye kuvugirwamo kuko n’ubwo bose baba ari igitsina gore ngo haba harimo n’abatarageza igihe cyo kubyumva.
Ati”Hari hamwe babikora neza bagera ku biteye isoni umugeni akaba ariwe bihererana abandi mwatashye, ariko hari n’ahandi usanga abagore bahita bavuga ibijyanye n’amabanga yo mu buriri, uko umuntu aryamana n’umugabo, uko amwinjiza mu gikorwa cyo gutera akabariro n’ibindi, abakobwa bataranateganya no gushaka bumva bibateye ubwoba.
"Njyewe mbona abagore bagakwiye kumenya ibivugirwa muri rusange no mu mwiherero kuko bishobora gutuma bamwe bararuka abandi bikabangisha abagabo”.
Hari abo ibivugirwa muri ‘Bridal Shower’ byubakiye
Ibivugirwa muri Bridal Shower ngo hari abo byubakiye bitewe n’icyo umuntu aba yahisemo gukurikiza mu biba byavuzwe.
Umutesi ni uwo mu Murenge wa Remera mu Karere ka Gasabo ati” Nta kintu nari nzi ku bijyanye n’inshingano z’umugore mu rugo, iby’uko ari we utuma imiryango isabana, ibyo gucunga neza umutungo n’ibindi nabyungukiye muri Bridal Shower kandi byangiriye umumaro”.


c: text/html

text:
Nk’uko dusanzwe tubagezaho inkuru z’urukundo, zifasha abashakanye kubaka urugo neza, Rwandapaparazzi.rw twabashakiye bimwe mu bimenyetso bizakwereka ko umugore wawe arimo kurangiza mu gihe cy’imibonano mpuzabitsina.
Ubundi iyo umgore arangije arisimbiza cyane akakwiyegereza ariko iyo ntacyo muhishanya akubwira ko arangije, ushobora no kumubaza kugira ngo urusheho kumushimisha.
Ku bamenyereye gutera akabariro ntibigoye kumenya ko umugore yarangije cyangwa ko arimo kurangiza, wumva atangiye guhumeka cyane no gusohora amajwi, ubwo mu gitsina hariyegeranya cyane ukumva igitsina kirimo kubyiga icy’umugabo kikabura aho gikwirwa, ahubwo utabimenyereye wagira ngo mu gitsina hari ikintu kidasanzwe kihabaye.
ibyo byose ariko ni ku mukunzi mumenyeranye utaguhisha, naho ubundi abagore ni abahanga ashobora kwikora ibyo byose akakubwira ko yarangije kandi atarangije.
Umugore urimo kurangiza ashobora kukwiyegereza cyane, ukumva arimo kugukurura ngo umwinjiremo cyane, nawe rero uba ugomba gukomeza kumushimira ahamuryoheye.
Umugore urimo kurangiza ashobora gusakuza, cyangwa agashinyiriza, bitewe n’uburyo yakiramo ibyishimo, hari abaseka cyane, hari n’abavuga nk’abarimo gutaka, aha bisaba ubushishozi.
Umugore urimo kurangiza cyangwa se ugiye kurangiza, arirekura wese, agafungura amaguru, ku buryo ubona ko arimo kuryoherwa cyane, iyo bishobotse arakurata, akagushimagiza, abivuga mu majwi nawe wumva agutunguye cyane.
Hari abagabo benshi batajya bamenya ko abagore babo barangije, bakabana imyaka n’imyaka ariko atazi niba umugore we ajya arangiza, gusa hari n’abagore batajya bamenya uko barangiza cga n’ibindi bijyanye nabyo, nko kuzana amavangingo.
Uwineza Vanessa@Rwandapaparazzi.rw
127,580 total views, 100 views today

robotstxt: allowed

filter: keep


text:
Ubwo yasuraga abaturage bo mu Kagari ka Gihara kuri uyu wa kabiri tariki 06 Gashyantare 2018, Umunyamabanga wa Leta muri Minisiteri y'Ubutegetsi bw'Igihugu Ushinzwe Iterambere ry'Abaturage bwana HARERIMANA Cyriaque yasabye abaturage kuurushaho gukora cyane kugira babashe gutera imbere bityo imibereho yabo n'imiryango ibashe kuba myiza.
Ibi yabitangarije mu nteko rusange yamuhuje n'abatuye utugari twa Gihara, Kagina, Muganza ndetse na Ruyenzi two mu Murenge wa Runda, nyuma yo gusura ibikorwa by'iterambere bitandukanye muri uyu Murenge.
Umunyamabanga wa Leta muri Ministeri y'ubutegetsi bw'igihugu bwana Cyriaque HARERIMANA mu ruzinduko rwe yabanje gusura ibikorwa by'imyubakire mu Karere, areba hamwe na hamwe hari amazu agezweho ndetse agera ahari guturwa cyane atanga inama z'uburyo imiturire yanozwa; hakirindwa gutura mu kajagari kandi hari igishushanyo mbonera cy'imiturire.
Ku birebana n'iterambere ryabo, uyu muyobozi yibukije ko byose bituruka mu gushyira imbere umulimo, abantu bakumva ko kubaho neza ari ukwitangira ibyo ukora ugaha agaciro akazi kagutunze.
Umunyamabanga wa Leta yasabye kandi abaturage kwitabira gahunda za Leta zirimo ubwisungane mu kwivuza, kugira isuku mu ngo no ku mubiri kandi bakayitoza abana n'urubyiruko bo Rwanda rw'ejo.
Ku ruhande rw'ubuyobozi bw'Akarere, Meya Alice KAYITESI yavuze ko bazakomeza gushishikariza abaturage kwitabira gutura heza, kugira umuco w'isuku no kugira ingo zisukuye. Yabasabye kandi kujya buri gihe biyambaza inzego zibegereye z'ubuyobozi igihe cyose bagize ikibazo kugira ngo bikemurwe neza kandi bitagoranye.
Nyuma yo kuganiriza abaturage kuri izi gahunda, Umunyamabanga wa Leta yafashe umwanya yakira ndetse anakemura ibibazo by'abaturage, bimwe bihabwa umurongo ibindi birakemurwa mu buryo bwa burundu. Ibibazo byabajijwe ahanini birebana n'imbonezamubano, ibifitanye isano n'ubutaka n'ibibazo by'irangamimerere.


text:
Abakobwa bongeye kwigaranzura basaza babo mu bizamini bya Leta (Ivuguruye)
Mu bizamini bya Leta bisoza umwaka w’amashuri 2016, abakobwa bongeye kwigaranzura basaza babo, yaba mu bisoza amashuri abanza n’ibisoza icyiciro rusange cy’amashuri yisumbuye.
Byatangajwe n’Ikigo cy’igihugu gishinzwe uburezi (REB), mu gitondo cyo kuri uyu wa mbere tariki ya 09 Mutarama 2017.
Mu bakoze ikizamini gisoza amashuri abanza 55.1% by’abakobwa nibo batsinze mu gihe abahungu batsinze ari 44.9%.
Mu basoza icyiciro rusange cy’amashuri yisumbuye (Tronc Commun), abakobwa batsinze ku kigero cya 52.14%, mu gihe abahungu ari 47.8%.
Umwana witwa Rubayiza Ngutete Christa utuye mu Karere ka Kicukiro, niwe wahize abandi mu bizamini bya Leta bisoza amashuri abanza mu mwaka wa 2016.
Naho mu cyiciro rusange cy’amashuri yisumbuye, Mico Sother utuye mu Karere ka Nyarugenge niwe wagize amanota ya mbere.
Umunyamabanga wa Leta muri Ministeri y’Uburezi (MINEDUC) ushinzwe amashuri abanza n’ayisumbuye, Isaac Munyakazi yavuze ko bishimiye kuba abakobwa baratsinze kurusha abahungu mu byiciro byombi.
Agira ati "Kuba abakobwa baratsinze cyane ni ibintu twishimira kuko mu myaka yashize habagaho gufatira ku manota yihariye (ku bakobwa) kugira ngo tugire umubare w’abo twifuza mu mashuri; ibi ntibizongera kubaho."
MINEDUC ivuga ko kandi abatsinze ibizamini muri 2016 baruta ababitsinze muri 2015, haba mu mashuri abanza no mu cyiciro rusange cy’amashuri yisumbuye.
Muri 2016, mu mashuri abanza mu bana 187 159 bakoze ibizamini bose, abagera kuri 9 957 ngo batsinze ku rugero rw’ikirenga, bakaba bangana na 5.32%.
Uru rugero rw’abatsinze ngo ruraruta urw’abakoze ibizamini by’amashuri abanza mu mwaka wa 2015 kuko ngo rwanganaga na 4.4% kuko bari abana 6 482.
Abatsinze mu buryo buciritse muri 2016 babarirwa muri 85.4%, bakaba nabwo bararuse abatsinze mu buryo buciriritse ibizamini by’umwaka wa 2015 kuko ngo banganaga na 84.8%.
Mu cyiciro rusange cy’amashuri yisumbuye umubare w’abakoze ibizamini mu mwaka wa 2016 ni 89 421. Uw’abatsinze ku rwego rw’ikirenga warazamutse uva ku 10% muri 2015 ugera kuri 11% muri 2016.
Abatsinze mu buryo buciriritse muri 2015 bari 87.29%, nabwo bakaba bariyongereye ku bageze kuri 89.% muri 2016.
MINEDUC imenyesha ababyeyi n’abanyeshuri ko bashobora kubona amanota hakoreshejwe kwandika Code y’umwana mu butumwa bugufi kuri telefone bakohereza kuri nimero 489.
Umuntu kandi ngo ashobora gusura urubuga rw’Ikigo cy’Igihugu cy’Uburezi (REB), akabona imbonerahamwe yuzuzamo icyiciro cy’amashuri umwana arangije, agahita abona amanota.
Ikindi kandi ngo mbere yo ku cyumweru (tariki 15 Mutarama 2017) izaba yashyize abana mu myanya, ku buryo ku wa mbere (tariki ya 16 Mutarama 2017) ngo bazamenya ibigo bashyizwemo n’ibyo basabwa.
Dukurikire ukanda kuri Like
Ibitekerezo ( 10 )
kureba amanota ni gute?
Ni byiza ariko abahize abandi bajye bavuga n,ikigo bizeho, kuko nabyo bitera umwete& ishema ubuyobozi
bashicyi bacu nibakomerezae aho pe...turabyishimiye..........
None kureba amanota yabakoze ibizamini nigute murakoze
mwatubwira NGO reb yongeyeho ibyumweru 2
Ni ibyo kwishimira biragaragara ko uburinganire bwumvikanye
barakozecyane turabashimiye bakomerezaho.
mudufashe kumenya uburyo twabona amanota.
well n good
"KEEP IT UP U’RE GREAT"


text:
Umubyeyi yahembye umwana we imodoka amushimira gutsinda ibizamini bya Leta
Manzi Aimée Praise yahembwe imodoka na se umubyara, amushimira gutsinda ibizamini bya Leta bisoza amashuli abanza mu mwaka wa 2016.
Uyu mwana w’umukobwa ufite imyaka 13 y’amavuko, wiga mu ishuri rya Wisdom School iri i Musanze, yahawe icyo gihembo mu muhango wateguwe n’icyo kigo wo gushimira abanyeshuri batsinze neza mu bizamini bya Leta, wabaye tariki ya 15 Mutarama 2017.
Rekeraho Emmanuel, se w’uwo mukobwa, yamushyikirije urufunguzo rw’imodoka ye bwite nk’ikimenyetso cyuko ayimuhaye kuko iyo yamwemereye atarayimugurira.
Akomeza avuga ko azamugurira imodoka nshya y’ivatiri ya Toyota, zimwe bakunze kwita "Gikumi".
Avuga ko iyo modoka azayigura bidatinze. Ariko ngo kubera ko umwana we adafite imyaka imwemerera gutwara imodoka, izajya iba mu rugo bamushakire umushoferi ajye amutwara.
Agira ati “Uyu muhigo nawuhize umwana yiga mu ishuri ry’incuke mvuga ko nakomeza kwiga akazagira amanota menshi nzamuha imodoka.
None ubu mu bizamini bisoza amashuli abanza muri 2016 yabaye umwana wa kabiri wagize amanota menshi ku rwego rw’Igihugu.”
Akomeza avuga ko umwana we yari afite umuhati wo kuzagira amanota menshi ku rwego rw’igihugu.
Ati “Kuba mu bana barenga ibihumbi ijana yatsinze ari umwana wa kabiri mu gihugu byaranejeje cyane mu mutima wanjye .
Akiri mu mashuri y’incuke icyo gihe namubwiye ko naramuka abaye uwa mbere ku rwego rw’igihugu nzamuha imodoka kandi icyo gihe nta modoka nari ntunze.
Uyu munsi wa none narazamutse ngeze ku rwego rwo hejuru niyo mpamvu nagombaga gusohoza uwo muhigo.”
Rekeraho avuga ko kandi yigishije umukobwa we gutwara imodoka kuburyo ngo yamaze no kubimenya. Nagira imyaka imwemerera gutwara imodoka ngo azajya yitwara.
Manzi Aimée n’umuryango we basanzwe batuye mu Karere ka Kamonyi.
Mu rwego rw’igihugu mu bizamini bisoza amashuri abanza, Manzi ari mu cyiciro cya mbere bivuze ko ari mu cyiciro cy’abanyeshuri bafite amanota ya mbere. Muri rusange afite amanota 5.
Yishimiye cyane igihembo yahawe, akomeza ahamagarira abana bagenzi be kwiga bashyizeho umwete kuko ariwo watumye atsinda neza.
Mu ishuli rya Wisdom School, Manzi Aimée yizeho, abana bose bahiga batsinze 100%; nk’uko bivugwa na Nduwayesu Elie, umuyobozi w’ikigo.
Dukurikire ukanda kuri Like
Ibitekerezo ( 12 )
Mzee,warakosheje cyane kuko wibuke ko Doctorate ufite, wayibonye uyibiriye icyuya, kugeza ubwo waguze iyo modoka. Sibyiza rero uwo mwana utangiye kumwereka ko ubuzima bworoshye, kdi nawe uzineza ko bugoye. Nizere ko izimpanuro uziha agaciro.
mana weee congs peuh
C’est tellement bizarre ! Umurengwe wica nk’inzara!! Icyo gihembo kitari ku rwego rw’uwo mwana azabona icyo kizamubyarira tu!!
Uyu mubyeyi ni ngombwa gushimira umwana rwose. Ariko kumuha ibihembo bitari kuri niveau ye ni ukurengera,yari gutehura ibihembo umwana ahita yibonamo ukurikije imyaka afite kandi birahari byinshi.
Aho kumujyana kwiga Green Hills kurayo ma cash ahisemo kumugurira imodoka reka uwo mushoferi uzamushakire azamutere inda anararangiza senior 3. Ababyeyi baragwira wasanga benewabo batanafite za mutuelles ngo leta izazibagurire? Inama nagira uwo mubyeyi nuko yashira muri assurance ayo mafaranga hanyuma uwo mwana akazayakoresha agiye muri kaminuza kuko ibihe biha ibindi??
oooh! ubwondumiwe uwomubye ubwosako sheje imyaka13niyog uhemberaho imodoka gusa uwomwana acunjyeneza imubyey i atamushuka nibyo yarazi akabyibagirwa
Ntakibazo kirimo guhemba umwana wakoze neza kuko bituma nábandi bagira ishyaka ryo kumwigana. Cyokora inama nagira uwo mubyeyi n’uko atashakira uwo mwana we umushoferi ahubwo ajye amwitwarira kugeza igihe azabonera urushya rwo gutwara imodoka.
Uwo mwana ko atemerewe gutwara imodoka se?
Ni byiza gushimira umwana igihe yakoze neza, ariko igihembo cy’imodoka ku mwana wa primaire simbona ko gikwiye.
Ni byiza gushimira umwana igihe yakoze neza, ariko igihembo cy’imodoka ku mwana wa primaire simbona ko gikwiye.
Haaaa,umurengwe.com,ubwo umwaka utaha abate mubanyuma kaniko byose bishoboka wazayimwambura?excitement.com
Muraho! Ariko ibi ntabwo ari byiza na gato guha impano y’imodoka k’umwana ufite 13 gusa! Ibi wabikora yarangije university niho biba bifite igisobanuro, naho ibi ni ugucanganyikisha umwana umwereka ubuzima uko butari, please abantu mwige gusirimuka (bieng civilized) mu bwenge.


text:
8.Wakunze gukiranuka wanga ibyaha, Ni cyo cyatumye Imana ari yo Mana yawe, Igusīga amavuta yo kwishima, Kukurutisha bagenzi bawe. 9.Imyenda yawe yose ihumura ishangi n’umusaga na kesīya, Inanga zo mu mazu yubakishijwe amahembe y’inzovu zirakwishimishije....
35Bukeye bw’aho, Yohana yongera guhagararana n’abigishwa be babiri. 36Yitegereza Yesu agenda aravuga ati “Nguyu Umwana w’intama w’Imana.” 37Abo bigishwa bombi bumvise avuze atyo, bakurikira Yesu. 38Yesu arahindukira abona bamukurikiye arababaza ati...


text:
Mu birori bikomeye by’ amateka kw’ itorero Blessing Centre , tariki ya 25 ukuboza 2017 nibwo umushumba w’ itorero Blessing Centre yimikiwe kuba intumwa ( Apotre ) Kuri uyu wambere tariki ya 25 […]
Mu birori bikomeye by’ amateka kw’ itorero Blessing Centre , tariki ya 25 ukuboza 2017 nibwo umushumba w’ itorero Blessing Centre yimikiwe kuba intumwa ( Apotre ) Kuri uyu wambere tariki ya 25 […]
Mu birori bikomeye by’ amateka kw’ itorero Blessing Centre , tariki ya 25 ukuboza 2017 nibwo umushumba w’ itorero Blessing Centre yimikiwe kuba intumwa ( Apotre ) Kuri uyu wambere tariki ya 25 […]
Mu birori bikomeye by’ amateka kw’ itorero Blessing Centre , tariki ya 25 ukuboza 2017 nibwo umushumba w’ itorero Blessing Centre yimikiwe kuba intumwa ( Apotre )
Breaking: Paul Mucumbitsi yamaze kuba Apostle umuyobozi wa Blessing Centre Church mugihe bizihiza isabukuru y’umwaka
Kuri uyu wambere tariki ya 25 ukuboza 2017 umunsi abakirisitu bizihizaho Noheli ivuze byinshi kuribo , ku cyicaro gikuru cy’ itorero Blessing Centre riherereye mu karere ka Kicukiro habereye umuhango wo kwimika Pasiteur Mucumbi aho yimikiwe kuba intumwa . uyu muhango ukaba warahuririranye no kwizihiza isabukuru y’ umwaka umwe itorero Blessing Centre rimaze ribonye izuba
Apotre Paul Mucumbitsi aganira n’ itanagazamakuru yatangaje ko igihe kigeze ngo azenguruke amahanga yamamaza inkuru nziza ya Yesu Kristo .
Apotre Paul Mucumbitsi w’ itorero Blessing Centre yawe inkoni y’ ubushumba
Mu magambo ye yagize ati :” igihe kirageze ngo ntangire nzenguruka amahanga namamaza inkuru nziza ya krito akaba ariyo mpamvu nimitse ] nahaye inshingano umudamu wanjye ] zo kuyobora paruwasi ya Blessing Centre Kicukiro .”
Muri uyu muhango kandi Intumwa Paul Mucumbitsi yasengeye Pastor Mukamunana Mariam uzajya uyobora Paruwasi ya Kicukiro, asengera umupasiteri uzajya ayobora Paruwasi yo muri RDCONGO mu gace ka bukavu aho baherutse gutangiza ishami ry’ Itorero Blessing Center , yanasengeye] yimitse ] kandi abadiyakoni 20 bo muri iri torero bazajya bafatanya na Pasiteri Mariam
Uyu muhango wo kwimika Pasiteri Paul Mucumbitsi kuba Intumwa ] Apotre ] wayobowe n’ intumwa yaturutse mu gihugu cya DRCongo witwa Apostle Musombolwa Robert wo mu itorero CPNM.
Ibitekerezo
Mbega APOTRE.Ariko kubera ko baba bashaka gukira vuba,abagore babo babagira ba Pastors. Nyumvira nawe:Apotre MASASU na Apotre Gitwaza,bagize abagore babo ba Pastors.Kimwe n'uyu mushya.Ndabasaba gusoma inkuru ya Migabo hejuru,murebe difference hagati y'izi ngirwa Apotres na Genuine Apostles (Apotres nyakuri).Apotres twemera bashyizweho n'imana,ni 12 wongeyeho PAWULO.Abandi ni ba Apotres b'inda zabo gusa (Romans 16:18). Kanda hano umusubize
Iyi nkubiri yo kwimika ba Apotres ndabona ikomeje mu Rwanda.Nubwo bimeze gutyo,ntabwo ari imana ibimika,ahubwo ni abandi bantu babimika.Mu byukuri,nta kintu na kimwe cyerekana ko ari imana ibashyiraho.Intumwa 12 za Yesu,hamwe na Pawulo wimitswe nyuma,barangwaga nuko bagenda bazura abantu,bakiza abantu baremaye,etc...Cyari IKIMENYETSO simusiga ko bashyizweho n'imana. Ba Apotres b'iki gihe,nubwo ari benshi,nta muntu numwe bari bazura cyangwa ngo bahagurutse umuntu waremaye.Ahandi batandukaniye,nuko batasabaga abayoboke babo amafaranga (Ibyakozwe 20:33).Iyo wabahaga amafaranga,barakubwiraga ngo "pfana n'ayo mafaranga" (Ibyakozwe 8:18-20).Ba Apotres b'iki gihe,barangwa no gushaka cyane amafaranga n'ubundi butunzi.Urugero,Apotre Masasu aherutse kugura V8 ya 90 millions. Muli 1 Yohana 2:15-17,havuga ko abantu bose bakunda ibyisi batazabona ubuzima bw'iteka muli paradizo.Ndetse iyo bapfuye biba birangiye batazazuka (Galatians 6:8). Kanda hano umusubize
Ndumiwe koko. Imyaka ine agizwe pastor, nta paroisse n imwe afire, naho asengera abakristu ni mbarwa, nta jambo afite, umugore wasengewe ubushumba ni kure kubi, amaturo yose no gutangisha amaturo adasanzwe nibyo yiberamo, mbese ibi byubahiro nukugira ngo yigane Masasu batandukanye. Wigeze ubona umuntu uba apostle ataraba bishop? Hari paroisse n imwe afire mu karere runaka??? Uyu ahubwo yaraguye Kanda hano umusubize
Ndumiwe koko. Imyaka ine agizwe pastor, nta paroisse n imwe afire, naho asengera abakristu ni mbarwa, nta jambo afite, umugore wasengewe ubushumba ni kure kubi, amaturo yose no gutangisha amaturo adasanzwe nibyo yiberamo, mbese ibi byubahiro nukugira ngo yigane Masasu batandukanye. Wigeze ubona umuntu uba apostle ataraba bishop? Hari paroisse n imwe afire mu karere runaka??? Uyu ahubwo yaraguye Kanda hano umusubize
Ni byiza kwaguka mu gukorerera Imana.Aliko se bimaze kuba ihame ko umugabo agomba kuba Bishop cg Apôtre byanze bikunze umugore we akaba Pastor? Cg ni ubulyo bwo kugira itorero iryo mu nzu kubera impamvu runaka? Muzatubarize turusheho gusobanukirwa kuko bimaze kuba umuco hano iwacu. Murakoze Kanda hano umusubize
Rukundo we, aba birirwa babeshyera Imana ngo ni ba Apôtre, umunsi uzaba umwe Imana izabakubita urushyi !!!! Gusa ibicucu nyine nibibahereze amafaranga birire !!!! Kanda hano umusubize


text:
Abatwara amagare bo mu mugi wa Sao Paulo muri Brazil,bakoze imyigaragambyo bambaye ubusa mu rwego rwo gusaba uyu mujyi gukora ibishoboka byose umubare w’abapfa bitwaye amagare ukagabanuka cyane ko ukomeje kwiyongera.
Umujyi wa Sao Paulo urangwa n’imodoka nyinshi,ukunze gupfiramo abanyonzi benshi yaba abari mu myitozo ngororamubiri cyangwa abari gushaka amafaranga,byatumye abatwara amagare amagana birara mu mihanda bambaye ubusa basaba ubuyobozi bw’uyu mugi kugira icyo bubikoraho.
Benshi muri aba banyonzi bari biyanditseho amagambo yo kwamagana izi mpfu z’abanyonzi ndetse abagore benshi bari biyanditseho ubutumwa busaba uyu mugi kugira icyo ukora ku mabere yabo.
Mu mwaka wa 2017,abanyonzi barenga 37 bapfuye bitwaye amagare ndetse uyu mubare ukomeza kugenda wiyongera cyane ko uyu mujyi ari uwa 4 mu kubamo imodoka nyinshi nyuma ya Los Angeles, Moscow na New York.
Kuva mu mwaka wa 2010 kugeza 2015,abanyonzi bagera ku 8,496 bakomoka muri Brazil bamaze gutakaza ubuzima bwabo batwaye amagare yabo.


text:
Uko iminsi igenda ihita
indi igataha haba ubwo abanyarwanda dushobora kugwa mu mutego wo kwibeshya
gukabije tugacyeka ko ibibazo by’u Rwanda birimo kugenda bicyemuka ariko
ndabarahiye. Urwishe ya nka ruracyayirimo. Abategeka u Rwanda twirirwa
tubasenya muri byinshi bakora twerekana ko bayoboye nabi kandi koko ku giti
cyanjye mbona ari byo.
Ku rundi ruhande
rw’abatavuga rumwe na Leta ya Kagame nabo buri wese mu mwanya we, mu bwenge bwe
no mu bushobozi bwe dukora uko dushoboye ngo dushyire itafari ryacu ku Rwanda
turebe ko twaruvana aho tuvuga ko ruri twita habi maze tukarwimurira aheza
kurusha aho ruri ubu. Muri izo mbaraga zigenda zibusanya birimo kugenda
bingaragarira ko ntaho turagera ndetse ko inzira ikiri ndende.
Ishingiro
ry’iyi nyandiko: Hano muri SHIKAMA twihaye intego ikomeye
kandi ishoza urugamba rugoye cyane yo guharanira ko ukuri gusimbura ikinyoma.
Abanyarwanda buriya bari mu baturage bakunda kubeshya cyane, kubeshyana cyane
kandi bishimira abantu bababeshya ku buryo ubona banyuzwe nabyo. Ibi bikwiye
kuzakorwaho ubushakashatsi.
Kubera ko ntakwemera ko
abanyarwanda bakomeza kubeshywa ibinyoma niyo mpamvu ngomba gukora uko nshoboye
ngo ntange umusanzu wanjye mu kuvugisha ukuri kuko nta wabonye ibyo abandi
batabonye mu Rwanda ngo adushushanye duceceke. Umunyarwanda witwa Amabilisi
Kubana amaze kwandika igitabo acyita “muhungu wanjye
uri umututsi”.
Icyo ngamije muri iyi
nyandiko yanjye ntabwo ari ukumusenya cyangwa kumuvuguruza kuko koko ari
umututsi nk’uko abyivugira ahubwo ndagira ngo mukosore mwongereraho ibindi
kugira ngo mwereke ko u Rwanda atari urw’abatutsi bonyine nk’uko abyibwira kuko
mu kwandika kiriya gitabo yaguye muri uwo mutego wo kumvikanisha ko abahutu
n’abatwa ntacyo bavuze ndetse ko nta n’icyo baricyo mu Rwanda.
Amabilisi
Kubana agomba kwibuka ko atize amashuri abanza wenyine mu gihe cye
Amabilisi Kubana
ndamuzi neza i Kigali kuko twahuriraga inshuro nyinshi muri byinshi mu
itangazamakuru mu gihe kingana n’imyaka nk’ine cyangwa itanu. N’ubwo ntigeze
mubaza imyaka afite kuko ntari nzi ko azandika iki gitabo, iyo mwibutse
igihagararo mbona dushobora kuba tungana kuko nawe ashobora kuba yaravutse mu
1977 umwaka nanjye navutsemo cyangwa hafi aho.
Mu myaka 6 nizemo amashuri
abanza kuri Paruwasi Gatulika ya Byimana ari naho mvuka, nibuka neza amazina
y’abarimu n’abarimukazi banyigishije guhera mu wa mbere kugeza mu mwaka wa
gatandatu ku buryo nshobora kubatondeka nkanavuga uko buri wese yasaga, uko
yareshyaga, uko yavugaga n’uko yaduhanaga twakosheje.
Mu mwaka wa 5 nibuka ko
nigishijwe na Mediatrice mwene SEZIBERA Sitraton twari tubatuye ku gasozi kamwe.
Umunsi umwe yaratubwiye ati abahutu mumanike intoki, abatutsi munanike intoki,
abatwa mumanike intoki. Ubwo yari akibitubwira ntabwo yakoze raporo kuko abana
twiganaga twese tutabashije kumva icyo yashakaga kuvuga ahitamo kudutuma ku
babyeyi ngo batubwire ubwoko bwacu.
Ku munsi wakurikiyeho
abana twese buri wese yaraje amanika ukuboko akurikije ibyo yabwiwe n’ababyeyi
be bihuye n’ubwoko mwarimu yari abajije kuzamura urutoki. Hano nagira ngo mpite
nkosora Kubana Amabilisi mubwira ko igitabo cye gifutamye kandi nta buhanga
bw’imyandikire na buce burimo kuko agaragaza ko intego yo kuduhagurutsa yari
ukwibasira abatutsi. Oya ntabwo ariko nabibonye rwose. Iyo intego iza kuba ari
ukwibasira abatutsi ababyeyi b’abatutsi bari kubwira abana babo kumanika mu bahutu
kandi byari gushoboka.
Inama
nagiyemo muri Lemigo Hotel i Kigali muri 2010 yari ukuri cyangwa yari amacenga?
Ibibazo by’ubwoko mu
Rwanda ndabona birimo kugenda bifata indi ntera mu gihe bamwe bibwiraga ko nta
moko akiba mu Rwanda. Muri 2010 i Kigali muri Lemigo Hotel hateraniye inama
yari igamije kwemeza abanyarwanda ko nta moko aba mu Rwanda. Iyo nama yabyaye
impaka za ngo turwane. Nibuka ko nka bamwe mu bari bayitumiwemo Pasitoro Ezira
Mpyisi, Rwasamirera Jean Damascene, Pasiteri Rutayisire Antoine n’abandi banze
imyanzuro y’inama.
Impamvu bayanze bavuze
ko igihugu kitagira amoko kiba cyarazimye kandi bidashoboka basaba ko abahutu,
abatwa n’abatutsi bakomeza kwitwa gutyo. Dr Habyarimana Jean Baptiste uyobora
komisiyo ya baringa ngo yiswe iy’ubumwe n’ubwiyunge ari nawe wari watumije iyo
nama yaratubwiye ati:”Nimumbabarire
mwemeze ko nta moko aba mu Rwanda kuko ariko bantumye kandi bigomba kubaho!”
Ni ukuvuga rero ko Kubana
Amabilisi atemera ya politiki y’ikinyoma ya FPR ivuga ko nta bwoko buba mu
Rwanda cyangwa se akaba abiziranyeho nabo ko hagomba kuvugwa ko nta moko aba mu
Rwanda ariko hakaba abatutsi bonyine gusa ari nabo bakwiye kwandikwaho ibitabo
gusa. Kandi birashoboka kuko na Dr BUSHAYIJA BUGABO Antoine aherutse kwandika
igitabo kuri Musenyeri BIGIRUMWAMI Aloys w’umututsi nk’aho nta bahutu bene wabo
babaye intwari ngo abandikeho igitabo.
Icyo
abanyarwanda bose nta n’umwe uvuyemo tugomba kumenya
Iyo umwenegihugu ari
umunyamakuru aca urubanza araramye kandi akirinda kugira aho abogamira. Ese
hari umunyarwanda uciye akenge udakoreshwa n’inda ye watinyuka kuvuga ko
abatutsi aribo bonyine bagizweho ingaruka n’ibyabaye mu 1994 mu Rwanda? None se
ko nzi abahutu bishwe n’interahamwe ngo kubera ko basaga n’abatutsi gusa, ubwo
Kubana Amabilisi bo abavugaho iki?
Ese mwari muzi ko hari
abatwa bishwe n’interahamwe muri 1994 bazizwa ko basa n’abatutsi! Ese mwari
muzi ko hari abatutsi batabarika bishwe n’inkotanyi kandi zaravugaga ko zije
guhagarika Jenoside yabakorerwaga kandi bakabica barimo kubabwira ko ari
abatutsi nyamara bakabirengaho bakabambura ubuzima, ubwo siniriwe mvuga abahutu
bamazwe n’inkotanyi.
None se bavandimwe
banyarwanda, abana bavutse ku bahutu bashyingiranywe n’abatutsi bangana iki mu
Rwanda? Ibi bibazo byose uwanditse iki gitabo yagombaga kubanza kubizirikana
hanyuma agahindura umutwe yahaye kiriya gitabo ku buryo yari akwiye kucyita
muhungu wanjye uri umuhutu, umutwa n’umututsi kugira ngo atange umusanzu mu
kunga abanyarwanda kuko mu ishuri batigeze bahagurutsa baatutsi bonyine.
Aho u Rwanda
rugeze rugiye guhirima mu manga: “Paul Kagame iyo aba yarakuriye mu Rwanda
ndemeza ko atari gutinyuka guhanura indege ya perezida Habyarimana”
Mu mibereho y’abantu,
niba hari ikintu cyahenda kikagura menshi kurusha ibindi byose ni ukuri: Muri
Filimu mbarankuru ya BBC, ku munota wa 27 hafi aho, Paul Kagame avugamo ko kuba
Habyarimana yarapfiriye mu ndege ntacyo bimubwiye. Kuba avuga atya ni icyerekana
ko Paul Kagame atazi neza agaciro k’u Rwanda kuko iyo aza kukamenya atari kubisubiza
atya nibura iyo aba amwanga yari kwicecekera.
Muri iyo filimu kandi,
Dr Rudasingwa Theogene asubiza umunyamakuru Jane Corbin ati: Kagame agiye
gutegeka ko bahanura indege ya Habyarimana yarambwiye ngo If we took out the head, the rest of the
body will clumbling down in the dictatorial system: Ku batumva
icyongereza Kagame yabwiye Dr Rudasingwa ko nibica Habyarimana yagereranyaga n’umutwe, abaturage
bahita baryana ibintu bigacika bakabona uko bifatira ubutegetsi kandi koko niko
byagenze.
Ahangaha niho mvugira
ko Kagame iyo amenya neza ukuntu u Rwanda rwubatse akaba yararukuriyemo azi
neza ukuntu abahutu, abatutsi n’abatwa babanye bakaba inyabutatu atari
gutinyuka kwica Habyarimana kuko aho bigeze biboneka neza ko na Kagame agiye
kugwirwa n’urugogwe nk’urwagwiriye Habyarimana ndetse ko we bishobora
kuzamubera bibi kurusha Habyarimana.
Ibi byose nibyo byabaye
impamvu yatumye ubu FPR ishaka kubaka ku ngufu kandi kuri bubi na bwiza igihugu
cy’abatutsi bonyine abahutu n’abatwa bagasibangana. Niyo mpamvu kuko mu
by’ukuri bidashoboka musanga n’imbere mu gatsiko i Kigali nabo batabyumva kimwe
aho bemeza ko nta moko abaho nyuma bagahindukira bati mwana wanjye uri
umututsi.
Ni uko umututsi yumva
atakwemera kubaho atiswe umututsi. Umuhutu nawe ntakwiye kwemera kubaho atitwa
umuhutu kandi ngo abyishimire kuko nta cyaha kibirimo. Umutwa nawe akwiye
kwishimira ko bamuhamagara umutwa kuko kurya intama atari icyaha ndetse ubu
n’abatutsi n’abahutu basigaye bazirya kuri burusheti mu mahoteri no mu tubari ku
buryo nta mpamvu yo kumunena.
Nanditse
igitabo nkacyita “muhungu wanjye uri umuhutu” byagenda bite?
Impamvu nanditse ntya
kuri uyu mutwe nagira ngo nunganire Kubana Amabilisi mubwira ko niba yari agize
ubutwari bwo kwandika igitabo kivuga ku moko yari akwiye kucyandika mu buryo
gisomwa kikunga abanyarwanda bose nta n’umwe uvuyemo.
Ariko twakwibaza: FPR
itemerera umuhutu guhamba abe batabye mu miringoti ngo abashyingure mu
cyubahiro yamwemerera kwandika igitabo kigaragaza akaga umuhutu yahuye nako?
FPR itemerera abahutu kubona akazi keza muri Leta yabemerera kwandika ibitabo
bavuga ibibazo bahuye nabyo muri ibi bihe?
Mu by’ukuri ntabwo
byashoboka. Nako byashoboka wacyandika ariko ugitangaje bahita bakwica kubera
nyine wa mutima wo kumva ko abatutsi aribo bonyine bagomba kwiharira ibyiza
by’igihugu. Abahutu nabo rero bakwiye kwandika ibitabo hato umuryango
mpuzamahanga utazajya ugira ngo abatutsi nibo bakubititse bonyine mu Rwanda.
Bene Ngirabatware
na Bagarira se bo banditse igitabo bakacyita “muhungu wanjye uri umutwa”
byagenda bite?
Abatwa nabo bafite
uburenganzira ku byiza byose by’igihugu. Impamvu nanditse Ngirabatware na
Bagarira ni uko ariyo miryango ibiri y’abatwa nzi neza. Nibuka umusaza w’umutwa
witwaga Ngirabatware wambaraga ikoti ry’umutuku yari yarahawe na Padiri
Burukereti kuri Paruwasi mu Byimana.
Uyu mutwa Ngirabatware
mu Byimana yari azi kubumba inkono n’ibibindi biramye(bikomeye bitameneka
ubusa) ku buryo abaturage bose bahatuye bamwibuka baba abahutu n’abatutsi. None
se umwana w’umutwa wamanitse agatoki cya gihe mu ishuri yigana na Kubana
Amabilisi ababyeyi be bakaza kwicwa n’interahamwe cyangwa inkotanyi, ubwo we
ntakwiye kwandika igitabo avuga ibyo yahuye nabyo anishimira ishema ryo kuba
ari umutwa?
Mu gusoza iyi nyandiko,
ku giti cyanjye nagira ngo mbwire abasomyi ba SHIKAMA ko mbona iki gitabo
ntacyo kimaze na gito ndetse ko gisubiza inyuma umuryango nyarwanda. Birakwiye
ko amoko yose yubahana kandi bikavugwa ku mugaragaro kuko nta cyaha kirimo.
Amateka y’u Rwanda akwiye kongera kwandikwa kuko FPR yayakwanjitse cyane ku
buryo bizafata igihe. Iyo wandika igitabo cy’ubuhamya bwawe ariko kitunga
umuryango w’abantu, ntabwo ugitangaza ukibika mu kabati ukajya ugisoma wenyine.
UDAHEMUKA Eric
www.shikamaye.blogspot.no/
Shikama ku Kuri na Demukarasi (SKUD)


text:
Mgr Nzakamwita, umwe mu barinzi b’igihango baharaniye kwimakaza ubumwe n’ubwiyunge yagiranye ikiganiro kirambuye na IGIHE, avuga ku nzira yanyuzemo guhera mu 1959 ubwo Abatutsi bameneshwaga mu gihugu. Aha avugamo uko umuryango we wishwe witwa ibyitso by’Inkotanyi ariko yemera kuva i Burayi agaruka mu Rwanda, yima amatwi abamubuzaga gutaha.
Uyu Musenyeri, ababyeyi be bari batuye mu yahoze ari Komini Kiyombe, Perefegitura ya Byumba, ubu ni mu Karere ka Nyagatare. Yavutse ku wa 20 Mata 1943; amashuri abanza yayigiye i Kabare, Rushaki na Rwaza guhera mu 1952 kugera 1957. Mu 1958 ajya mu Iseminari Nto yo ku Rwesero; mu 1965 yinjiye Iseminari Nkuru ya Nyakibanda, ahabwa ubupadiri mu 1971.
Yiga mu iseminari nto ni bwo Abatutsi bameneshejwe mu gihugu, baratwikirwa, bamwe barahunga.
Mu 1963 igihe yari ku ishuri iwabo barabamenesheje, barabatwikira bahungira muri Uganda ntiyabimenya. Icyo gihe yagiye mu biruhuko ageze ahari iwabo asanga harasenyutse, aza kubaririza, abasanga muri Uganda.
Yavuze ko muri icyo gihugu batigeze batindayo kubera ko abaturanyi babo babashishikarije gutaha babizeza ko nta kibazo bazagira; bagaruka mu Rwanda batyo, bongera kubaka.
Icyo gihe abandi bavandimwe be basigaye muri Uganda baza gutahuka mu 1974, nyuma gato y’aho Habyarimana Juvenal yahiritse ku butegetsi Kayibanda Gregoire, aba nk’utanze agahenge ariko katamaze igihe.
Kubera ivangura ryakorerwaga Abatutsi, kubona amashuri n’imirimo kw’abavandimwe be byababereye ingutu, aho hari abo bohereje muri Uganda bakajya kwiga yo ndetse no muri Repubulika Iharanira Demukarasi ya Congo.
Yagize ati “Tubibamo dutyo, biratubabaza, ndetse njyewe nari mu isemirari ntabwo byangezeho cyane, nakomeje iseminari nkuru ndayirangiza mba Padiri, nkomeza gufasha abavandimwe banjye kugira ngo bashobore kubaho, bashobore kubona amashuri n’akazi; tugombye ariko kubishakira mu bihugu by’amahanga.”
Hagati ya 1981 na 1982 ni bwo ababyeyi ba Musenyreri bitabye Imana.
Mu 1989, yaje kujya kwiga i Lumen Vitae mu Bubiligi, aho urugamba rwo kubohora igihugu rwatangira ari ho ari mu 1990.
Nyuma y’icyumweru kimwe rutangiye ni bwo abavandimwe be barimo mukuru we n’umugore we na murumuna we bishwe bazira kuba ibyitso by’Inkotanyi.
Iyo nkuru mbi ngo yayimenye ari i Burayi, arangije amasomo mu 1991, ahitamo kugaruka mu gihugu nubwo hari abamusabaga ko atajyayo kubera ubwicanyi bwakorewe abe.
Gusa yahisemo kugaruka kubera ko hari abana b’abavandimwe be bari bahunze, ashaka kujya kubitaho.
Yagize ati “Nabimenye ndi i Burayi, ni uko tubyakira dutyo, aho ndangirije amashuri ndagaruka ndetse ngaruka abantu bose bambwira ngo urajya he? Urabona abavandimwe bawe barabishe, none nawe wari wagize Imana iba uri hanze none ugiye kugenda? Ariko rero nari mfite nyine abo bana ba mukuru wanjye n’aba murumuna wanjye babaga i Kigali n’abari bahungiye i Byumba, nkavuga nti ‘ese ubu ngubu bameze bate, Bazafashwa na nde?’ Bituma mfata icyemezo cyo kugaruka mu 1991."
Ageze mu Rwanda ngo yasanze abana b’abavandimwe bakiriho ndetse abakoraga bataravanwe ku kazi, abari batariga abashakira amashuri.
Icyo gihe Mgr Nzakamwita yahise agirwa umukozi ushinzwe umutungo mu Iseminari Nkuru ya Rutongo, aho Jenoside yakorewe Abatutsi yatangiye ari ho ari.
Uko barwanyije ibitero by’Interahamwe
Nyuma y’ihanurwa ry’indege rya Perezida Habyarimana Juvenal , Abatutsi barishwe mu bice bitandukanye ariko Mgr Nzakamwita ashimangira ko ari umugambi wari wariteguwe bihagije ku buryo tariki ya 7 Mata 1994 batangiye kwakira impunzi z’Abatutsi.
Muri Rutongo Musenyeri yari kumwe n’abandi bapadiri batanu, tariki ya 8 Mata, impunzi ngo zitangira kuba nyinshi cyane, aho zari zimaze kurenga ibihumbi bitanu.
Bukeye igitero cy’ Interahamwe n’abasirikare giturutse i Kigali, ikindi giturutse mu cyerekezo kigana mu Ruhengeri mu bice bya Mugambazi zishaka kwinjira aho bari.
Yagize ati “Dushyiraho uburyo bwo kwirwanaho, amayira yose agana kuri Paruwasi turayafunga, urubyiruko n’abagabo bajya kuri bariyeri twari twashyizeho, abagore n’abakobwa bakabazanira amabuye n’imijugujugu, bakabirukanira kure, abandi bakajya bohereza za grenade, amasasu; uwo rigezeho rikamwica undi agakomereka.”
Yakomeje avuga tariki 9 Mata nyuma ya saa sita Inkotanyi zabatabaye, ku buryo nta batutsi benshi bahapfiriye.
Yagize ati “Twumvise amasusu menshi cyane y’uruhuri turanyegera tujya munsi y’ibitanda abandi bajya munsi y’ibiti; nyuma y’iminota mike biba birahosheje. Dusanga ari Inkotanyi turishima. Turagenda turazakira baratubwira bati ‘muhumure twaje’.”
Yanavuze ko abasirikare b’inkotanyi babonye ko hari impunzi nyinshi bategeka ko zose zijya i Byumba kuku ho nta ntambara yari ihari.
Yagize ati “Barabaherekeza rero, ariko njyewe kuko nari nshinzwe umutungo, twari dufite inka n’andi matungo n’ibikoresho by’abanyeshuri bari basize, ndababwira nti ‘ubwo mwageze hano mudukundiye nasigarana n’abakozi bake, abanyeshuri nibagaruka batazasanga ibintu byangiritse’, bampa uruhushya bati ‘niba udafite ubwoba igumire aho. Ariko rero twakugira inama yo kugenda.”
Amatariki yakurikiyeho ni bwo Mgr Nzakamwita yasabwe ko yajya i Byumba bitewe n’uko imirwano yari imaze gukara, nta musenyeri n’ abapadiri barahunze, ahakomereza akazi ko gusoma misa.
Inkotanyi zimaze gufata Kigali ni bwo yaje gusubira i Rutongo, ahava agizwe Musenyeri ku wa 25 Werurwe 1996, ahabwa inkoni y’ubushumba ku ya 2 Kamena 1996.
Icyo gihe ni bwo yongeye gusubira iwabo, asanganirwa n’amatongo; abaturage barahunze, ashakisha aho bajugunye abo mu muryango we araheba.
Yatanze umusanzu mu bwiyunge
Mu mwaka wa 1997 impunzi zo mu 1994 zari zarahungiye muri Tanzania zagarutse mu masambu yazo zisanga abari barahunze mbere mu myaka ya 1959, 1973 na 1963 baramaze kuyaturamo zihitamo gushinga amahema. Ibi ngo byabaye urugamba kongera guhuza abo bantu bahunze mu bihe bitandukanye, cyane ko ngo batacanaga uwaka.
Yagize ati “Uwari burugumesitiri yaraje arantabaza ngo yabuze uko abigenza, ngo impunzi zo 1994 n’izo mu 1959 bahuriye hariya turabigenza dute? Bararebana ay’ingwe.”
Yavuze ko bakoze ingando z’urubyiruko rw’izo mpande zombi, bajyanayo abapadiri barabigisha kugera aho batangiye gushyikirana. Nyuma ibyo biganiro byaje no guhuza ababyeyi babo bituma baza gutangira kubana neza.
Mgr Nzamwita yavuze ko bashatse amabati n’ibindi bikoresho by’ubwubatsi bubakira abo baturage bari mu mahema, aho harimo n’imiryango yamwiciye abe nubwo ashimangira ko babanje kumwishisha bazi ko azihorera.
Yagize ati “Ntabwo byoroshye ariko twarabikoze. Twabonye icyo kibazo gihari kandi na burugumesitiri yavuze ngo tumutabare ntabwo najyaga kuvuga ngo nkwiye nanjye kwihorera.”
Icyo gihe ni na bwo bamweruriye aho abe bajugunywe, asanga baratawe mu musarani, abashyingura mu cyubahiro.
Iki gikorwa cyo kongera guhuza abo bantu barimo n’abamwiciye abavandimwe ndetse akanabubakira ni kimwe mu byatumye Mgr Nzakamwita agirwa umurinzi w’igihango.
Nyuma y’iyo myaka, yanakomeje mu zindi paruwasi zigize diyosezi ashishikariza abaturage ubumwe n’ubwiyunge, ibikorwa ashimangira ko kuri ubu byamaze gutanga umusaruro ugaragara.
Icyizere ku hahaza h’u Rwanda
Mgr Nzakamwita yavuze ko abona u Rwanda rugana aheza bitewe n’uboyobozi bwiza bwifuriza ineza Abanyarwanda bose.
Yagize ati “Mbona aho tujya ari heza nidukomeza kubyigisha, tugashyiraho izo ngamba zo kubumvisha ko ari abana b’Imana bahuriye ku muco umwe, tugize Imana tugakomeza kugira ubutegetsi bwiza natwe kandi tugakomeza gushyiraho akacu.”
Ubutumwa bwa Musenyeri Nzakamwita Servilien bwitsa cyane ku gusaba Abanyarwanda guharanira ubunyarwanda buzira amacakubiri, inzangano, ubukene, aho buri wese ashobora guhanga imirimo yubaka igihugu kugira ejo hacyo habe heza.


text:
Umugore Zhang ukomoka mu gihugu cya Taiwan ufite imyaka 52, yasabye gatanya n’umugabo we Zhou bamaranye imyaka itanu, kubera ko igitsina cy’umugabo ari gato cyane, kadashobora kumukorera ibyo yifuza.
Zhang avuga ko igitsina cy’ umugabo we kitamukorera ibyo yifuza na gato. Agira ati "Ni gato cyane ku buryo nkangana n’ak’umwana, kareshya na santimetero eshanu gusa. Mu mibanire yacu ntabwo twigeze dutera akabariro.”
Zhang na Zhou bakaba barahuye kuva muri Nyakanga 2008. Aho bamariye kubana ni bwoicyo kibazo cyavutse hagati yabo, kuko Zhou ntiyashoboraga gukora imibonano mbere y’uko babana kubera impamvu y’imyemerere ye mu iyobokamana.
N’ubwo Zhou yanze gukora imibonano mbere y’uko akora ubukwe, mugenzi we ntiyabyihanganiye dore ko umunsi wa kabiri yamusabye ko yashakisha uburyo bwo kuba yakongera ubushobozi, ariko biba iby’ubusa.
Zhou asobanura ko nubwo umugore we avuga ko adashoboye gutera akabariro, kuri we mu gitondo ari bwo abibasha kandi umugore atayemera ahubwo aba yifuza ay’ijoro. Zhou ati “Ishingiro ry’ubukwe si igitsina.”


text:
Rubavu: Hari abakita umugabo waboneje urubyaro inkone
Abagabo bo mu Karere ka Rubavu bamaze gusobanukirwa akamaro ko kuboneza urubyaro ku buryo ngo atari ikibazo kuri bo ahubwo byungura imiryango yabo.
Babitangaje ubwo hatangizwaga icyumweru cyahariwe ubuzima bw’umubyeyi n’ubw’umwana kuri uyu wa 14 Gicurasi 2018, igikorwa cyabereye mu Karere ka Rubavu.
Cyitabiriwe n’abayobozi batandukanye barimo Minisitiri w’Ubuzima Dr Diane Gashumba na Minisitiri w’Uburinganire n’iterambere ry’umuryango, Nyirasafari Espérance.
Muri uwo muhango bagarutse ku bikenewe kugira ngo abagize umuryango bagire ubuzima bwiza, bakaba bibanze ku kuboneza urubyaro kuko ngo ari ingenzi.
Umwe mu bagabo baboneje urubyaro, Semajeri Ildephonse ufite abana barindwi, avuga ko yabitekerejeho kandi ko nta kibazo afite ahubwo bituma umuryango we utera imbere.
Agira ati “Nabonye umugore wanjye uburyo yakoreshaga bwo kuboneza urubyaro bumugwa nabi, mpitamo kwifungisha ngo ndamire ubuzima bwe none ubu yongeye kuba inkumi. Nta kibazo mfite, akabariro ndagatera nk’uko bisanzwe, dukorera urugo rugatera imbere".
Yongeraho ko abavuga ko ari inkone, ntacyo amaze ari imyumvire ikiri hasi, gusa we ngo azi ko bimufitiye akamaro.
Habiyaremye ufite abana bane na we ati “Umugore wanjye yabonezaga urubyaro ariko rimwe dutungurwa n’uko yasamye,mpitamo kwifungisha burundu. Ubu meze neza, amafaranga natangaga kwa muganga nayaguzemo isambu n’inka enye, abannyega ngo narikonesheje simbitayeho”.
Umugore wa Habiyaremye, Nyirantagorama Alphonsine, avuga ko abanye neza n’umugabo we.
Ati “Kuba yarifungishije nabyakiriye neza. Iyo nabaga nasamye sinongeraga kugira icyo nkora bigatuma n’abo nabyaye ntabahahira ariko ubu,bane mfite babona ibikenerwa byose kandi n’umugabo wanjye tubanye neza urugwiro ni rwose”.
Minisitiri Gashumba yibukije abantu ko bagomba kubyara babiteguye
Ati “Umugore iyo abyaye kenshi arananirwa akaba igisenzegeri ntabashe gukorera urugo, kandi akenshi ibyo biba mu miryango itishoboye. Iyo ufite abana umunani cyangwa barenga, ntubabonera ibikenerwa bigatuma babaho nabi, bakagwingira, ntibige. Tujye rero tubyara twabiteguye”.
Muri rusange mu Rwanda kuboneza urubyaro bigeze kuri 53%, harimo 48% bakoresha imiti na 5% bakoresha ubundi buryo.
Iyo mibare ariko ngo iracyari hasi ari yo mpamvu hashyizwe imbaraga mu bukangurambaga, nk’uko bitangazwa na Joël Serucaca, umuyobozi w’ishami ry’ubuzima bw’imyororokere mu Kigo cy’igihugu cyita ku buzima (RBC).
Uretse kuboneza urubyaro, abaturage kandi bakanguriwe kwita ku mirire y’abana, kubahesha inkingo zose no gukomeza kwirinda malariya bagirira isuku aho batuye banaryama mu nzitiramibu.


text:
Ibi byatangajwe nyuma y’uko bamwe mu bagenda mu Mujyi wa Kigali bagaragaje ko babangamirwa cyane n’urujya n’uruza rw’ababa baje kumva ijambo ry’Imana riba riri kuvugwa n’abantu basengera mu nzira.
Hari abamotari basigaye bahura kabiri mu Cyumweru bagasengera mu marembo ya gare iherereye hafi y’inyubako ya CHIC mu rwego rwo kwihana ibyaha.
Bamwe mu basengera mu nzira barimo n’abamotari, bavuga ko bahitamo gusengera ahantu hose babonye harimo no mu mihanda bitewe n’uko nta hantu na hamwe habujijwe kuvugira ijambo ry’Imana, bakanibutsa abanyabyaha ko bagomba kwihana.
Umwe yagize ati “ Twe ahantu hose kuko nta hantu na hamwe habujijwe kuvugira ijambo ry’uwiteka kandi tubikora kugira ngo tunibutse abandi bantu bose ko bakwiye kwakira agakiza kuko nta n’uba azi igihe azashiriramo umwuka.”
Umuvugizi wa Polisi, SP Hitayezu Emmanuel, yabwiye IGIHE ko gusengera mu nzira bitemewe ndetse anaburira ababikora.
Yagize ati “ Bakwiye kumenya ko ibintu bijyanye no gusengera mu mu nzira bitemewe kubera ko umuntu wese ufite itorero cyangwa idini runaka asengeramo hari amategeko cyangwa amabwiriza agenga amatorero n’idini arimo aba akwiye kuyubahiriza.”
Yakomeje avuga ko abantu bose bifata bakajya gusengera mu mihanda cyangwa se gukorerayo ibindi bikorwa bijyanye n’imihango y’idini cyangwa amatorero kubihagarika.
Yakomeje avuga ko abo bakwiye kumenya ko bitemewe n’iyo hagizwe ababifatirwamo barakumirwa, bakanagirwa inama yo kugana insengero cyangwa imisigiti byabo.
Ikindi kandi asobanura ko iyo abantu bifuza gukorera ibiterane mu nzira babanza bakandikira inzego z’ibanze babisaba. Mu gihe habayeho ibijyanye no gusakuza bwo birahanirwa hashingiwe ku mabwiriza y’Umujyi wa Kigali ku bigendanye n’urusaku.


text:
Imiburu cyangwa ibiheri,biza nyuma y’iminsi micye umuntu yogoshwe cyangwa yiyogoshe bwaba ubwanwa, umusatsi, insya cyangwa incakwaha.
Akenshi bikunze kugaragara cyane ku bagabo igihe bogoshe ubwanwa, aho usanga bazanye uduheri twinshi mu bwanwa, ndetse ugasanga twabazengereje kuko akenshi ibi biheri bitera imisonga ndetse no kugira umuriro mwinshi kuri bamwe.
Akenshi bishobora guterwa n’igikoresho kidasukuye wakoresheje cyangwa se uburyo wabikozemo ibi byose byatuma urwara imiburu.
Impamvu imiburu ikunze kuzahaza abagabo cyane mu bwanwa ni uko uruhu rwo ku itama rudakomeye nk’urwo ku mutwe. Ibiheri byo mu bwanwa hari igihe biba binini bikazamo mikorobi bityo kubivura bikaba ingorabahizi.
Dore uko wahangana n’iki kibazo
1. Gukandisha amazi akonje
Mu gihe wumva nyuma yo kukogosha uri kokera ahogoshwe, kuhakandisha amazi akonje bizagufasha kutababara ndetse binakurinde kuzana imiburu.
Inika agatambaro mu mazi akonje cyane (ubonye amazi ya balafu byarushaho kuba byiza). Rambika ako gatambaro gakonje ahogoshwe, bimareho iminota hagati ya 10 na 15. Ubikore inshuro nyinshi ku munsi.
2. Ikinini cya Aspirin
N’ubusanzwe iki kinini cyakorewe kurwanya kubyimbirwa no kuribwa kimwe no kugira umuriro. Iki kinini wanagikoresha mu kurwanya imiburu.
Shyira ibinini bibiri bya aspirin 500mg mu mazi y’akazuyazi yuzuye ikiyiko, Nibimara kuyengeramo icyo gipondo ugisige ahogoshwe bimareho iminota 10. Nyuma ukarabe n’amazi y’akazuyazi, Gusa niba ugira uruhu rworohereye ubu buryo ntuzabukoreshe.
3. Koresha Ubuki
Ubuki buzwiho kuvura indwara z’uruhu zinyuranye nk’ibishishi, no kugira uruhu rwumaganye. Bunarwanya indwara zinyuranye ziterwa na bagiteri. Nabwo rero bwagufasha kurwanya imiburu.
Siga ubuki bw’umwimerere ahogoshwe, ubureke byumireho noneho uze koga amazi akonje. Ubikore 3 ku munsi.
4. Koresha Yogurt
Kimwe n’ubuki, yogurt na yo ifite ingufu zo kurwanya bagiteri. Si ibyo gusa kuko inarwanya kubyimbirwa no gututumba amazi mu mubiri.
Vanga ikiyiko 1 cya yogurt hamwe n’ikiyiko n’igice by’ubuki ubisige ahogoshwe ubirekereho iminota 15, nyuma woge amazi ashyushye. Ubikore kugera ku nshuro 4 ku munsi.
5. Koresha Tea Bags
Amajyani yirabura abamo tannic acid ikaba izwiho kurinda kubyimbirwa no gutukurira.
Koresha tea bag mu mazi ashyushye, imaremo iminota nka 3. Hanyuma uyikuremo uyishyire ku kintu nk’agasahani noneho ugashyire muri frigo bimaremo iminota 10. Iyo tea bag uyikube ahogoshwe mu gihe kingana n’iminota 3. Ubikore kenshi ku munsi.
6. Bicarbonate
Uyu munyu na wo ufite muri wo ubushobozi bwo kurinda kubyimbirwa bityo ugafasha umubiri koroha no koroherwa. Unafasha mu kurwanya kwishimagura bya hato na hato.
Shyira ikiyiko cyawo mu kirahure cy’amazi uvange. Noneho wifashishije ipamba cyangwa agatambaro korohereye usige ahogoshwe bimareho iminota 5. Nyuma wogeho n’amazi akonje. Ubikore 2 ku munsi. By’umwihariko ibi bifasha cyane ku miburu iza ahogoshwe insya.
7. Concombre
Concombre ni nziza kuko ikungahaye kuri vitamini C na K. Si ibyo gusa kuko inifitemo amazi menshi ikanarinda kubyimbirwa.
Katamo uduce duto duto tuzengurutse, udushyire muri frigo bimaremo iminota 30. Noneho udukuremo ugende usiga ahogoshwe bimare iminota 10.
Ushobora no kubikora mu bundi buryo; katagura concombre yose ariko wayihase noneho uvange na 50ml z’amata ubisye bibe uruvange.
Shyira urwo ruvange muri frigo rumaremo iminota 10, ukuremo ubisigeho bimareho iminota 10. Nyuma ukarabe amazi ashyushye. Ubikora 2 ku munsi, mu minsi 2 ikurikirana.
8. Gukanda n’amazi ashyushye
Gukanda n’amazi ashyushye bikunze gukorerwa mu nzu bogosheramo, na byo ni byiza kuko bifasha mu kwica mikorobi.
Shyira igitambaro mu mazi ashushye, ugikuremo ukamure noneho ugikandishe ahogoshwe umare iminota hagati ya 5 na 10. Ubikore buri munsi kugeza ukize.
9. Umutobe w’indimu
Kata indimu mo ibipande bibiuri noneho uyikamurire mu gakombe. Wifashishije ipamba usige uwo mutobe ahogoshwe ubireke byumireho noneho ukarabe nyuma amazi ashyushye,Gusa ntuzabikore mu gihe ugira uruhu rworohereye.
10. Igikakarubamba
Umushongi w’igikakarubamba uzwiho kurwanya indwara nyinshi zo ku ruhu.
Kata ikibabi cyacyo uwo mushongi uwusige ahogoshwe ubireke byumireho. Nyuma ukarabe amazi akonje, ubikore 3 ku munsi mu gihe cy’iminsi 3.


text:
Igicuri ni indwa idakira iterwa n’impamvu zitazwi neza igatangira umwana akiri muto ikagenda yigaragaza uko akura mu bimenyetso bitandukanye nko guta ubwenge mu gihe runaka, ibitekerezo bitihuta cg guhora ashaka kuba afite umuntu afasheho yaba agenda cyangwa se ahagaze yewe ngo niyo yicaye.
Ibicuri biri mu bice bitandukanye : hari iyo bita igicuri kidakabije kirangwa no gucika intege umubiri wose aribyo bituma ugifite ashaka guhora afashe ku muntu umuri hafi ; hari kandi n’igicuri bavuga ko gikabije ; ni cya kindi gituma umuntu ata ubwenge akagwa atategujwe aha ugasanga yirya ururimi.
Hari kandi n’igicuri kiva ku bindi bintu bitari ibyo umuntu avukana ibyo ni nk’ibibyimba biza mu mutwe cg mu bwonko, impanuka, gukura kudahagije k’ ubwonko cg umutwe, n’ ibindi. Hari kandi ngo n’ubundi burwayi bugira ibimenyetso byenda gusa n’ iby’igicuri . Izo ni nk’indwara bita indege ndetse no kugira umuriro mwinshi ushobora gutera ibibazo nk’iby’igicuri harimo nko guta ubwenge ndetse no kugwa.
Ni iki gitera indwara y’igicuri ?
Hari uburyo umwana yavutsemo niba hakoreshejwe ibyuma runaka bishobora gukomeretsa umwana mu gihe bamukurura bamukura muri nyina .
Imiti yakoreshejwe n’ umubyeyi utwite ishobora gutera igicuri umwana azabyara.
Inzoga cg ibindi biyobyabwenge birimo n’itabi rinyobwa na nyina cyangwa se na se bishobora gutuma umwana uri mu nda azavukana igicuri.
Imirire mibi mu bwana ituma ubwonko budakura bihagije bikazaba byaziramo igicuri.
Impanuka yakomerekeje ubwonko.
Uburwayi bumwe na bumwe bufata udutsi tw’ubwonko ntibuvuzwe n’ibindi.
Ni gute umuntu yavura igicuri ?
Igicuri ni indwara idakira. Bivuze ko uwayirwaye agomba kubana nayo akamenya uburyo bwo kubaho neza uko bishoboka. Imiti itangwa akenshi ni iyo kugabanya ibimenyetso byayo cyangwa irinda kugirwa imbata nayo ikaba rimwe na rimwe yatanga agahenge k’uyirwaye no kugabanya ingaruka zayo. Imwe mu miti batanga ni Phenobarbital, carbomazepine, diazepam n’ indi.
Haba ubwo biba ngombwa ko umurwayi abagwa iyo babona icyateye icyo gicuri gishobora gukurwaho ubuzima bukaba bwiza. Gusa ibi biba gake kuko akenshi impamvu ziba zitazwi bitewe n’uko usanga ngo umubare munini w’abayirwaye ari abayivukanye.
Ubundi buryo bushoboka ni ubwo gufasha umurwayi kwiyakira no kwemera uburwayi bwe, kugira ngo abashe kubana nabwo neza bishoboka.
Gufasha umuryango kwakira umurwayi no kumuba hafi kuko igihe kije dore ko kimutungura ntawe bari kumwe ashobora kwiruma ururimi, kugwa mu mazi, mu muriro, n’ izindi mpanuka nyinshi. Akaba ariyo mpamvu umuryango uba usabwa kutohereza umurwayi ahantu kure wenyine, cg ahantu habi, agomba guhorana n’umuntu igihe ari ahantu hatameze neza.
Niba umurwayi afashwe n’igicuri, umuryamisha umuseguye, ukamushyira igitiritiri, igitambaro, igiti mu kanwa kugirango atiruma ururimi cg akikomeretsa mu kanwa.
Umurwayi asobanurirwa icyo imiti izamufasha bityo akaba atagomba kuyihagarika atabiherewe uruhushya na muganga umukurikirana . Agomba kunywa imiti kandi neza ; niyo mpamvu umuryango we uba ugomba kumufasha yakwibagirwa bakamwibutsa.
Source : www.healthplace.com


text:
Imyidagaduro
Fearless yasubije abari bamaze iminsi bakamira mu kitoze Meddy na Lick Lick
Umuhanzikazi w’umuraperi mu Rwanda Fearless yagize icyo asubiza bamwe mubari bamaze iminsi bibasira Meddy kubw’indirimbo ye aherutse gushyira hanze yitwa ’Ntawamusimbura’, ni nyuma yuko umuraperi kazi Paccy yanditse amagambo ku rubuga rwe rwa instagram yibasira Meddy nyuma yo gukora indirimbo ye nshya .
Fearless nubwo atigeze atangaza amazina yuwo ari gusubiza gusa ukurikije ibyo Oda Paccy yari yatangaje kuri instagram ye aha birasa nkaho ariwe abwira neza neza.
Mu magambo ye mu ndimi z’amahanga tugenekerereje mu Kinyarwanda Fearless yagize ati:"Bafana b’umuziki nyarwanda maze iminsi numva inkuru isekeje ariko inababaje icyarimwe ivuga kuri Meddy ko ibyo yakoze we na Lick Lick ntakigenda ko uwakoze akazi ari The Ben gusa njye siko mbibona kuko bose barashoboye kandi ni Abahanga mu Rwanda hari abantu birirwa banenga ibyo abandi bakoze kandi aribo bagafashe iyambere mu guteza umuziki nyarwanda imbere"
Akomeza avuga ko uwanditse ibi (asebya Meddy na Lick Lick) bitari bikwiye ko umuntu wumuhanzi nyarwanda cyangwa undi uwariwe wese Yafata umwanya we aGAsebya abahanzi bagenzi be bityo agasanga bidakwiye mu muziki nyarwanda.
Dore amagambo umuraperikazi Odda Pacy yari yanditse ku rukuta rwe rwa instagram
Umuraperikazi Fearless nawe mu magambo yanditse yasaga nusubiza bamwe mu bamaze iminsi bavuga ku ndirimbo ya Meddy yakorewe na producer(ushinzwe gukora indirimbo) ariwe Lick Lick
Fearless nawe yasubije abanenga ibihangano bya bagenzi babo abinyujije kuri instagram ye
Fearless ni umuraperikazi wamenyekanye mu ndirimbo nyinshi harimo nka ntibabizi,ndabishaka,i like you ,izere ndetse nizindi nyinshi zitandukanye, ni umwe mu bakobwa bakora injyana ya Hip hop akaba azwiho kurangwa n’udushya mu myambarire ye.
IBITEKEREZO
-
Arko umuntu wifata akagereranya meddy na the Ben abona bibaho meddy nuwambere rero mumufatiranye kuko adaheruka gusohora indirimbo nziza Arko umunsi yayisohoye muzaceceka mutuze kuko arega meddy nuwambere yari William murakoze
-
yaba paccy ntawamugize umukosozi wabagenzi be nibyo yirirwamo akosora ibyabandi bitamureba ejo azavuga ngo yaratwite niho knowless yamusigiye ahubwo paccy ugira itiku ryo kugenda kubandi bana wagiye umenya ibyawe kweli
-
Nabanze yambare abone kuvuga
Tx
-
Ngayo nguko uwo mukobwa se nawe ashatse kuzamukira kuri paccy? Uyu siwawundi fearless bavuga bakuyemo materis ra? ahubwo ko mbona ariwe ufite ubucucu nabanze ageze kuri 2 uwo anenga yakoze maze turebe ubwose kuki uko watanze igitekerezo cyawe watanze undi adafite uburenganzira bwo kugitanga ? wabuze uko uvugwa ahubwo kora ureke ibigambo wakana we kuko uwo wigabije byibuze agiye munzira twa mumenya nkawe se? uri umugore wa meddy se ngo wababaye ben azahora kwisonga rwose paccy warakoze uwakunyereka.
-
Ngayo nguko uwo mukobwa se nawe ashatse kuzamukira kuri paccy? Uyu siwawundi fearless bavuga bakuyemo materis ra? ahubwo ko mbona ariwe ufite ubucucu nabanze ageze kuri 2 uwo anenga yakoze maze turebe ubwose kuki uko watanze igitekerezo cyawe watanze undi adafite uburenganzira bwo kugitanga ? wabuze uko uvugwa ahubwo kora ureke ibigambo wakana we kuko uwo wigabije byibuze agiye munzira twa mumenya nkawe se? uri umugore wa meddy se ngo wababaye ben azahora kwisonga rwose paccy warakoze uwakunyereka.


text:
Ibi abo banyeshuri babikoze ku wa Kane tariki ya 3 Ugushyingo 2016, ubwo bamaraga gukora ikizamini cya Leta cya nyuma, hakaba hakekwa ko ari urugomo rwabateye kubikora.
Umuyobozi w’ikigo cy’amashuri abanza cya Kimisagara, Mukaneza Jeanine, yabwiye IGIHE ko abo banyeshuri bamennye ibirahuri by’amashuri atanu.
Yagize ati “ Nibyo bitwaye nabi bamaze gukora ibizamini bya Leta bamena ibirahuri by’amashuri atanu yo mu mwaka wa Gatandatu ndetse ababikoze turimo kubashakisha kugira ngo ababyeyi babo babyishure.”
Iyo myitwarire mibi y’abo banyeshuri, yatumye ubuyobozi bw’icyo kigo bufata icyemezo cyo kudaha indangamanota bamwe mu banyeshuri bigaga mu mwaka wa Gatandatu bacyekwa kuba aribo bakoze urwo rugomo kugira ngo ababyeyi babo bazabanze barihe ibyo birahuri.
Bamwe mu banyeshuri biga mu mwaka wa Gatandatu bavuze ko batishimiye iki cyemezo cy’ubuyobozi bw’ikigo cyabo cyo kutabaha indangamanota ngo kuko hari ababirenganiyemo.
Umwe yagize ati “ Nibyo rwose ibirahuri by’amashuri yo mu mwaka wa Gatandatu uko ari atanu bagiye babimena ariko mu babikoze njye sindimo ku buryo numvaga ntakwiye kwimwa indangamanota yanjye kubera ntatunguka imbere y’ababyeyi banjye ntayifite.”
Muri iki kigo cya Kimisagara harimo bamwe mu bana bakigaragarwaho imico mibi irimo iy’ubujura, kunywa itabi ndetse n’urumogi.
Iki kigo gifite abanyeshuri 3648 barimo 368 biga mu mashuri yisumbuye ndetse n’abagera ku 3280 bo mu mashuri abanza.


text:
ABAGABO - ABAGORE - ABAKOBWA BEZA - ABASOMYI B'IGITUBA - AGAKINGIRIZO - AMABERE - AMAFOTO Y'IBITUBA - AMAFOTO YO GUSWERA - GUKUNA - GUSOHORA K'UMUGORE - GUSOHORA - GUSOMANA - GUSWERA - GUSWERA IGITUBA KININI - GUSWERA NEZA - IBIBAZO BY'IGITSINA - IGITUBA - IGITUBA KININI - IKIBUNO - IMBORO - INAMA Z'IGITSINA - INAMA Z'URUKUNDO - INDWARA Z'IBITSINA - KUNYAZA - KWIKINISHA - RUGONGO - URUKUNDO - URWENYA - VIDEO Z'ABAKOBWA BEZA - VIDEO Z'IKIMANSURO - VIDEO Z'URUKUNDO - VIDEO ZO GUSWERA - VIDEO ZO GUSWERA Z'ABAHINDE - VIDEO ZO KUNYONGA IKIBUNO - VIDEO ZO GUSWERA Z'ABAGANDE - VIDEO ZO KUNYAZA - VIDEO Z'ABAKOBWA BIKINISHA - VIDEO ZA RUGONGO NINI - VIDEO Z'IGITUBA KININI
Intambwe 8 wakoresha kugira ngo ubone umukobwa wakubera inshuti
1. Tangira uterete kandi ushyiremo imbaraga umunsi ku munsi
Ibi bivuze ko niba utangiye gutereta, waganiriza umukobwa umunsi wa mbere bikakugendekera neza naho umunsi wa kabiri bikanga ntabwo ugomba guhita ucika intege ahubwo icyo ugomba kureba ni uburyo wakoresheje umwegera (approaches) byaba na ngombwa ukaba wahindura. Gerageza uhindure uburyo; wenda niba waramusanze iwabo, ku ncuro ya kabiri reba uko mwaganira mwasohokeye ahantu hakeye hatari ahabonetse bose.
2. Hitamo ijwi uzajya umuganirizamo
Kugira ngo urukundo rwanyu rukure ugomba kumenya uburyo uzajya uganiriza umukunzi wawe ndetse n’ijwi uzajya ukoresha kugira ngo umwereke ko uri inshuti idasanzwe cyangwa se y’umwihariko. Muri iryo jwi ryiza riyunguruye niho uzerekanira agaciro kawe ndetse n’iyo mwaba mwari musanzwe muziranye bizatuma ahindura uburyo yagufataga ahite yumva ko hari icyahindutse.
3. Ugomba kubaka ubucuti bwanyu ku buryo budasanzwe
Mu gihe urebye inkumi ukabona yakubera inshuti ugomba kuyereka ko umukeneyeho ubucuti mu buryo butandukanye n’ubusanzwe; ni ukuvuga ko ugomba kumuha umwanya ukamwereka ko umwitayeho, ukamuganiriza ibintu bituma atakurambirwa. Gerageza kugenda umwereka udushya, umukorere ibintu atakekagag ako wamukorera umunsi ku munsi kuva utangiye gahunda yawe yo kumutereta.
4. Banza umwereke ko wamubera inshuti bisanzwe mbere yo kumwereka ko wamubera boyfriend
Ikintu kijya kigora abahungu ni uburyo bwo gukurura abakobwa mu gihe barimo gutereta. Mbere yo gutangira umubwira ko yakubera inshuti idasanzwe banza byibura unamwereke ko wamubera inshuti no mu buzima busanzwe (ubuzima bwa buri munsi) kuko aba asanzwe abana n’abahungu benshi. Gerageza umwereke ko hari ikintu utandukaniyeho n’abandi ahora abona cyangwa abana nabo, mbese umwereke ubucuti nyabwo.
5. Ugomba kwikuramo ubwoba
Impamvu ugomba kwikuramo ubwoba ni uko ushobora kuba ufite amafaranga, uri mwiza, ureba neza, uri umuntu w’icyamamare ahantu utuye, ariko ukaba wabura umukobwa wagira incuti kubera gutinya kumubwira akakuri ku mutima. Ikindi kandi ubwoba butuma umuntu atigirira icyizere no mu buzima busanzwe, bikaba bishobora kugusubiza inyuma mu byo ukora.
6. Menya uburyo wegera umukobwa n’uburyo umubwira ko umukunda
Ikigaragara ni uko hari bamwe mu basore bagenda bagahita babwira abakobwa ko babakunda gutyo gusa (bagasa n’ababibatura hejuru batabanje kubateguza), ugomba gushaka umwanya uhagije n’uburyo bwo kubivugamo niba ushaka ko icyifuzo cyawe cyakirwa neza. Nta bwo ari byiza kugenda ugahita ubwira umukobwa ngo “ndagukunda”,geregeza ushake uburyo bwiza wamubwiramo ko umukunda aho kuza ubimutura hejuru kuko ashobora gukeka ko utabikomeje.
Ugomba kandi kumenya ibihe umukobwa arimo kuko ushobora kumusaba urukundo ari mu bihe bibi bigatuma atabyitaho; urumva rero ko ugomba kubanza guperereza ukamenya niba ari mu bihe bye byiza byamufasha kwakira icyifuzo cyawe kandi akacyitaho.
7. Umukobwa naguhakanira bwa mbere ntuzacike intege
Umukobwa naguhakanira ku munsi wa mbere ntuzahite ucika intege ku ikubitiro, ngo wumve ko byarangiye. Iki ni ikintu cy’ingenzi niba ushaka kubona umukunzi. Ugomba gukomeza kugerageza amahirwe yawe kuko abakobwa benshi ntibajya bemerera umuntu ubucuti (urukundo) ku nshuro ya mbere. Ugomba gukomeza kumwereka ko uri umugabo, ugakomeza ugahatiriza, amaherezo azagera aho abone ko umukunda utapfuye kubivuga gusa wikinira maze bimwereke ko umukunda by’ukuri nawe abonereho.
Ariko naguhakanira bwa mbere ugahita ucika intege akabona ntugarutse, azabona ko utamukundaga, mbese ko wamukinishaga.
8. Mwereke ibyiza afite ku mubiri we ariko wirinde gukabya ngo uvuge ibyo adafite
Niba umukobwa afite amaso meza cyangwa urundi rugingo rwiza ku mubiri we bimubwire kandi umubwire ko ubikunda. Urugero: Mubwire ko ukunda inseko ye niba aseka neza bikagushimisha; ibi bizatuma abona umwitaho, ko ubona igihe cyo kwicara ukamureba ukamwitegereza ndetse ukanamutekereza.
Subscribe to: Post Comments (Atom)


text:
Kuri uyu wa kane tariki ya 16 Gashyantare 2017, abagore 35 bigishwa kudoda bigizwemo uruhare na Miss umuhoza Sharifa wabaye igisonga cya kane cya Nyampinga w’u Rwanda 2016 basoje amasomo.
Iki gikorwa cyabereye mu Karere ka Musanze ahari hateraniye Abayobozi batandukanye ndetse na bamwe mu bagore basoje amasomo.
Ubuyobozi bwa karere ka Musanze bwashimiye Miss Sharifa ku igikorwa kiza yakoze cyo gukura abakobwa babyariye mu ngo zabo bagera kuri 80 akabaremera ubumenyi bujyanye n’imyuga (kudoda).
Ikiciro cya mbere cy’abarangije ayo mahugurwa yari amaze amezi ane (4) bagera kuri 35, bose bahawe impamyabumenyi zibemerera kuba bakwishingira cooperative.
Miss Umuhoza Sharifa, yashinze ihuriro yise ‘Muhoza Foundation’. Aba bagore bashinze cooperative yitwa ‘My Value, My vision’.
Uwamariya Marie Claire, ni Umuyobozi w’Akarere wungirije ushinzwe imibereho myiza y’abaturage, yasabye Nyampinga Muhoza Sharifa gukomeza umutima mwiza wo gufasha anamwizeza ubufatanye bw’akarere.
Biteganyijwe ko ikiciro cya kabiri kizaba kigizwe n’abagore bagera kuri 45 kizatangira amasomo mu mpera za Gashyantare 2017 kikazayasoza muri Kamena 2017.


text:
Padiri Ubald Rugirangonga amaze kwamamara mu Rwanda no hanze kubera impano idasanzwe afite yo gusengera abarwayi bagakira ubumuga butandukanye n’indwara zikomeye ziba zarananiye abaganga b’inzobere. Uretse ibyo ariko, anazwiho kugira uruhare mu kwigisha abanyarwanda ubumwe n’ubwiyunge, ibintu akora yihereyeho kuko yabashije kubabarira abamwiciye umuryango muri Jenoside, uwishe nyina akaba aherutse no gufungurwa agasanga Padiri Ubald yararihiriye amashuri abana be, inyiturayo uyu muvugabutumwa amwifuzaho ikaba ari iy’uko yaza bagafatanya kwigisha umuryango nyarwanda.
Jenoside yakorewe abatutsi mu Rwanda mu mwaka w’1994, yabaye Padiri Ubald ari umupadiri muri Paruwasi ya Nyamasheke, n’ubwo nyuma yaje kwimurirwa muri Paruwasi ya Mushaka, ndetse nyuma anahabera Padiri mukuru kuva mu 1999.
Se yishwe mbere ya Jenoside yo mu 1994 azizwa ubwoko bwe, ndetse icyo gihe nibwo Padiri Ubald nawe yaje guhungira mu mahanga nyuma yo gutotezwa azira ubwoko, ariko akaza kugaruka mu Rwanda nyuma yo kumva ijwi ry’Imana rimusaba kuza kwigisha urukundo abanyarwanda. Mu 1994 nyirizina, Jenoside yavukije Padiri Ubald nyina n’abandi benshi bo mu muryango we, nyamara abamwiciye yaje kubababarira, ndetse arihira amashuri abana babiri; umuhungu n’umukobwa b’abamwiciye umuryango muri Jenoside.
Mu kiganiro kirambuye Padiri Ubald yagiranye n’ikinyamakuru Ukwezi.com, yadutangarije ko gahunda y’ivugabutumwa rigamije kwimakaza ubumwe n’ubwiyunge nyabwo amaze igihe akora, hari abatayiyumvamo kuko bakiboshywe n’amateka. Yavuze ko hari abahutu bakiyumvamo Parmehutu, hakaba n’abatutsi bahahamutse kuburyo bahorana ubwoba budashira.
Padiri Ubald ati: "Erega iki kibazo cyacu cy’aya mateka, harimo abantu bagitinya kuko iyo uvuze ngo Parmehutu yavangiye ivanjiri, abantu bose bahita bahahamuka., kandi nibyo, yavangiye ivanjiri kuri njyewe. Sinzi ubwoko bwawe sinkuzi ariko ukuri imbere yanjye kuba ari ukuri. Ube umuhutu, ube umututsi, ukuri ni ukuri. Uko njye mbibona, hari abahutu bibona muri Parmehutu benshi cyane kandi birababaje, hakaba n’abatutsi Parmehutu yahahamuye. Abatutsi bahahamuwe na Parmehutu nabo rero, batinya kugira icyo bavuga ku kibazo cy’amoko ngo tugitere hejuru kive mu nzira…"
Padiri Ubald akomeza agira ati: "Abatutsi bahahamutse batinya Parmehutu, abahutu bamwe benshi bakayibonamo, ako ni akavuyo nshaka ko kava mu nzira hakaba abantu b’abakirisitu, kuko usanga abatutsi bamwe yahahamuye mu mutima, kandi koko birumvikana, niba yarakwiciye abantu, yarakubujije kwiga… hari ubwoba bupfuritse ugatinya kubivuga, kwinjira mu mateka bikakunanira, n’ubivuze agahahamuka. Abahutu benshi, baba abapadiri baba abaki, usanga bari kuyibonamo. Ugasanga rero biravangavanze neza neza, kandi hagomba kuboneka abantu bari free (babohotse) imbere y’Imana."
Padiri Ubald yagaragaje ko hari abantu bagitsimbaraye ku by’amoko, hakaba abananiwe gusaba imbabazi babikuye ku mutima ndetse hakaba n’abananiwe kubabarira, nyamara we ibintu nk’ibyo ngo yumva yarabirenze akabasha kubabarira, kuburyo mu bo yababariye harimo uwamwiciye abo mu muryango we barimo n’uwishe nyina, nyuma yo kumubabarira akaba yaranarihiye amashuri abana be.
Aha Padiri Ubald yagize ati: "Njye numva rero nk’umuntu w’umu Charismatique ibyo bintu narabirenze, nta muntu nshobora kwanga, umuntu wese mubonamo ishusho y’Imana, ni uko nabohotse... Njye aho nageze, buri wese ni ishusho y’Imana imbere yanjye, n’uwishe mama naramubabariye, ndihirira amashuri abana be, nawe aherutse no gufungurwa, yari Burugumesitiri, kuko yaburanye yemera icyaha baramufunguye, ubu ngiye kuzamukoresha dukorane. Niba waransabye imbabazi ubikuye ku mutima, nawe uraza umfashe twigishe... Umugore we yapfuye akiri muri gereza, abana be ndabarihira, afite umukobwa we wiga Medecine ni njyewe umurihira, mu minsi micye araba yabaye Dogiteri."
Padiri Ubald avuga ko n’ubwo atarabonana n’uwamwiciye umuryango we, ngo ateganya kumushaka bakaganira akamusaba ko amufasha kwigisha. Yagize ati: "Afunguwe yaranterefonnye, ariko anterefona ngiye kujya i Yeruzaremu, navuyeyo ejobundi ubu sindatuza, nimara gutuza nicaye nibwo nzamuhamagara tukaganira, nkamubaza niba afunguwe, icyo agiye kumarira sosiyete. Ni uko njyewe numva ngombwa gukoresha abantu. Urafunguwe, wansabye imbabazi, ko naziguhaye, urabona impuhwe nakugiriye, none ugiye kumfasha iki muri sosiyete? Ni uko njyewe nkorana n’abantu. Aze atange ubuhamya bw’uko abona ibintu, atange ubuhamya bw’uko namufashirije abana, noneho atange ubuhamya bw’ubumwe n’ubwiyunge, nawe yigishe. Kuko urumva yari burugumesitiri, ni umunyepolitiki azi icyo yakwigisha."
Padiri Ubald akomeza agira ati: "Yari Burugumesitiri wa Komine Karengera y’iwacu aho mvuka ariko njyewe sinari namuzi. Mubona bwa mbere avuga ko ansabye imbabazi sinari muzi, nibajije uwo ari we, ariko noneho kuko nigishaga gutanga imbabazi no gusaba imbabazi, narabibashije… Kubivuga birakomeye cyane, akibimbwira byarandenze ndarira numva ni nk’ikintu cy’inkota kinyuzemo ariko nongeye kugarura imbaraga z’impuhwe ndamubwira nti ndakubabariye, si ugupfa kuvuga ngo ndakubabariye rero hari benshi babivuga bitajyanye n’impuhwe. Iyo ubabariye ukagira impuhwe, ubwoba burashira. Kuki bakigira ubwoba? Umuntu wababariye akumva yarabohotse, ntaba agitinya umuhutu, aba yaragiye hejuru mu bindi bicu, amubonamo umwana w’Imana. Abo bose rero baba bagitinya iyamamazabutumwa, baba bagifite ubwoba burya baba batarababarira. Nashake abe musenyeri, barahari. Abo bakiri mu bya parmehutu, nibo batuma abantu badasaba imbabazi, kandi baba bahari mu nzego za Kiliziya. Iyo akiboshye nawe akibonamo amoko…"
Padiri Ubald w’imyaka 62 y’amavuko, amaze imyaka 33 yose ari umupadiri. Yagiye asobanura ko iyo asenga yerekwa uburwayi abantu batandukanye baba bafite, bamwe bagahita batangira ubuhamya aho ko bakize, abandi bakamushaka nyuma bakamwibwirira ko bakijijwe n’isengesho rye. Indwara z’ibyorezo nka Kanseri, SIDA, Diyabete n’izindi zidakira cyangwa zikira bigoranye, hari benshi bagiye batanga ubuhamya ko bazikiriye mu masengesho ya Padiri Ubald.


text:
Uko wakwambara furari mu gihe cy’imbeho
Mu gihe cy’imbeho nyinshi ni ngombwa ko umuntu yifubika umwenda w’imbeho cyangwa agakoresha furari yo mu ijosi kuko nayo imara imbeho,ariko nanone umuntu akamenya uburyo bwo kuyambara butajagaraye.
Igihe hari imbeho nyinshi umuntu yakwambara agakoti n’agapira imbere ukambaraho furari izingiye mu ijosi ariko utayinigishije cyane.
Nanone kandi iyo hadakonje cyane ukambara umwenda udafite amaboko ushobora guzingira furari nini mu ijosi ku buryo ipfuka ijosi ryose kugera ku bitugu.
Hari kandi uburyo bwo kwambara furari ugashira imbeho,iyo uyipfundikiye mu ijosi kuburyo iba ikoze nka v kandi ikwiriye ijosi ryose.
Ubu nibwo buryo bwo kwambara furari ukaba wifubitse neza kandi ukayambara mu buryo butajagaraye nkuko bamwe babikora.


text:
Hari ibyo Kiliziya mu Rwanda yasabye Leta itari yarigeze isaba : gushyingura ababo muri uyu mwaka w’ubwiyunge
Kuri iki cyumweru tariki ya 4 Gashyantare 2018, hirya no hino mu Rwanda hiriwe humvikana ubutumwa Abepiskopi gatolika bageneye abakristu.
Nk’uko tubikesha ibaruwa banditse cyane cyane mu gika cya 27, bigaragara ko Kiliziya gatolika isaba Leta ibintu byinshi bihambaye kugira ngo bwa bwiyunge bushoboke. Ese Leta izabasha kubishyira mu bikorwa? Tubitege amaso. Ntibizabe nka ya mabati!
Ni mu rwego rw’umwaka udasanzwe binjiyemo w’ubwiyunge. Abepiskopi bahamya ko Ubwiyunge ari inzira ndende isaba igihe, ubushishozi n’ubusabaniramana. Mu rwego rwo kubaka ubwiyunge nyabyo, hakenewe ukuri, imyumvire mishya.
Hakenewe umuntu udaheranwa n’amateka ye bwite bituma ananirwa kumva akababaro k’abandi. Ikindi cy’ingenzi gikenewe, muri urwo rugendo rw’ubwiyunge,ni ukuyoborwa n’Ijambo ry’Imana ndetse n’inyigisho za Kiliziya zikihariraumwanya w’ibanze mu kwerekana igikwiye gukorwa.
Ibinyu 9 kiliziya Gatolika yasabye Leta y’U RWANDA
1) Kiliziya yasabye Ubuyobozi bw’Igihugu gukomeza gushyigikira inzira y’ubwiyunge bwimakaza ukuri, ubutabera n’amahoro mu Banyarwanda. Umuntu yakwibaza niba ukuri kose kuvugwa. Yashaka kumenya kandi igipimo cy’ubutabera aho kigeze. Yakwibaza niba amahoro asagambye, mu ngo niba bimeze neza, niba ntagatanya mu bashakanye ikiharangwa.
2) Kiliziya yasabye Leta gukomeza gufasha abanyarwanda gukura mu myumvire ihamye ituma bashobora kwitaza imigirire y’uwo ari we wese washaka kubagira igikoresho cy’inabi.
3) Kiliziya yasabye Leta ko ikwiye gushyiraho uburyo bwafasha abantu bafite ibikomere n’agahinda baterwa n’uko batarashobora gushyingura ababo.
4) Kiliziya yasabye Leta gukomera ku butabera buboneye
5) Kiliziya yasabye Leta kurwanya ruswa aho iri hose
6) Kiliziya yasabye Leta kubahiriza no gushimangira uburenganzira bw’ikiremwamuntu
7) Kiliziya yasabye Leta kurengera abatishoboye
8) Kiliziya yasabye Leta kubaha ubuzima n’agaciro ka muntu
9) Kiliziya yasabye Leta gukomera ku burezi buteza imbere indangagaciro z’ubumuntu n’iyobokamana
Umwaka w’ubwiyunge, uri mu cyiciro cy’urugendo rw’imyaka itatu, nk’uko Abepiskopi babyanzuye mu nama yabo isanzwe yateranye ku wa 4 Ukuboza 2015 aho biyemeje gukora urugendo nyobokamana.
Bagize bati “Twiyemeje gukora urugendo nyobokamana ruzamara imyaka itatu : dusenga, twivugurura, twiyunga n’Imana n’abavandimwe bacu“. Muri uyu mwaka w’ubwiyunge, Kiliziya gatolika mu Rwanda yiyemeje gukomeza ibikorwa bitandukanye bijyanye no gufasha abantu gukira ibikomere basigiwe n’amateka mabi yagejeje Abanyarwanda kuri Jenoside yakorewe abatutsi muri 1994 n’ingaruka zayo.
Bimwe muri ibyo bikorwa biteganyijwe, harimo ibigamije kubafasha kugera ku myumvire nyayo y’amateka yacu no kugerageza kuyakirana ukwemera kwa gikristu, gukomeza gutega amatwi ababikeneye, gushyiraho amatsinda yo kuvurana ibikomere, aho abantu baganirira kugira ngo umuntu yumve ububabare bwa mugenzi we, kongera gusubukura no kwifashisha imyanzuro yavuye muri Sinode idasanzwe ku kibazo cy’irondakoko mu Rwanda hagamijwe kubakira ku kuri n’urukundo.
Ikindi kizakorwa ni ukuzirikana amagambo y’isengesho rya Fransisko wa Asizi (rizajya riterwa n’umusaserdoti mbere y’umugisha usoza missa ku mibyizi no ku cyumweru n’igihe bishoboka cyose nyuma y’andi masengesho ya buri munsi).
Nkundiye Eric Bertrand


text:
Ibi biti byatewe kuri uyu wa Gatandatu tariki ya 26 Ugushyingo 2016 ,ubwo hatangizwaga igihembwe cyo gutera igiti.
Umuyobozi mushya wa MTN Rwanda, Bart Hofker yavuze ko MTN izakomeza gukora uko ishoboye igatanga umusanzu mu bikorwa nk’ibi byo kubaka baka igihugu.
Yagize ati “ Nishimiye iki gikorwa cyo gutera ibiti dufatanyije n’abaturage kandi na MTN izakomeza gutanga umusanzu wayo mu bikorwa nk’ibi byubaka igihugu.”
Minisitiri w’Umutungo Kamere, Dr Vincent Biruta we yavuze ko gutera ibiti mu gace kahariwe inganda ari kimwe mu bizatuma imyuka ituruka mu nganda zahubatswe idahumanya ikirere.
Yagize ati “ Aha turi hagenewe inganda kandi zifitiye igihugu akamaro mu iterambere ryacyo; iyo tuvuga iterambere tuba tugomba kureba niba n’aho inganda ziri hari amashyamba bitewe n’uko aribyo bifata na ya myuka mibi bikayigabanya ntihumanye igihugu cyacu.”
Umuyobozi w’Umujyi wa Kigali, Mukaruliza Monique yavuze ko bafite umuhigo wo gutera ibiti mu bice bitandukanye by’uyu Mujyi.
Yagize ati “ Umujyi wa Kigali dufite umuhigo wo gutera ibiti kuko bituma abawutuye bahumeka umwuka mwiza ndetse bigatuma twongera n’ubwiza bwawo.”
U Rwanda rwihaye intego ko ubuso bw’u Rwanda bugomba kuba buteye amashyamba kuri 30% mu 2018, mu gihe kugeza ubu rugeze kuri 29,6%.


text:
Amateka ya Bibiliya agaragaza ko abakurambere biyirizaga ubusa bashaka kugaragaza guca bugufi no gutakambira Imana mu gihe babaga bugarijwe, umuco wagiye uhererekanywa uko imyaka yicuma.
Mu gitabo cya Yona 3:5 havuga hati “Maze ab’i Nineve bemera Imana, bamamaza itegeko ryo kwiyiriza ubusa, bose bakambara ibigunira uhereye ku mukuru ukageza ku woroheje hanyuma y’abandi.”
Umuco wo kwiyiriza ubusa ugaragazwa nk’iturufu, benshi bakoresha bashaka no kwirukana abadayimoni, ijambo ry’Imana rigaragaza ko bavanwaho no gusenga no kwiyiriza ubusa.
Iki gikorwa kivugwaho mu buryo butandukanye, bamwe bagereranya no kuyoba bitewe n’uburyo cyakozwemo, abandi bagashimangira ko ari inzira ituma abantu baguma kugira ubumwe n’Imana.
Umushumba w’Itorero Bethesda Holy Church mu Rwanda, Bishop Rugamba Albert, yagaragaje ko guhora mu masengesho yo kwiyiriza ubusa mu gihe cy’iminsi myinshi ari ubujiji.
Mu bice bitandukanye by’igihugu usanga amwe mu matorero ategeka abayoboke bayo gusenga amasengesho y’iminsi myinshi batarya batananywa, mu gihe hari n’aho usanga umukirisitu ku giti cye cyangwa itsinda ry’abakirisitu biyemeza gusenga igihe kirekire biyicishije inzara.
Hari abasenga iminsi ibiri, itatu, irindwi ndetse no kugeza kuri 40 bitewe n’uburyo bayobowemo n’ubuyobozi bwabo cyangwa umuhamagaro bafite.
Mu kiganiro, IGIHE yagiranye n’abayoboke b’amadini n’amatorero atandukanye bavuga ko bajya basenga iminsi myinshi batarya batanywa kubera ibyifuzo baba bafite bashaka ko Imana ibisubiza.
Umwe yagize ati ‘‘Mu cyumweru nshobora kurya rimwe cyangwa kabiri, indi minsi yose nkayimara ndi mu masengesho kubera ko hari igihe ndangiza amasengesho yanjye y’iminsi itatu ku Itorero bagategura iminsi itatu na bo cyangwa se korali ndirimbamo na yo ikayapanga. Ni uko nyine ugasanga umuntu yiberaho ubuzima bwo gusenga gusa ntaho ahurira n’ibiryo.’’
Undi yagize ati ‘‘Hari igihe kigera ku Itorero nsengeraho bagategura amasengesho y’iminsi 40, ayo masengesho ndayasenga nayarangiza nkaruhuka iminsi mike. Nanjye ngategura ayanjye y’iminsi 20 ntarya ntanywa ndi mu bwiza bw’Imana gusa.’’
Gukora aya masengesho yo kutarya no kutanywa ni icyitegererezo kiva kuri Yesu, dore ko na we ngo yigeze kumara iminsi 40 ntacyo akoza ku munwa nk’uko biri muri Matayo 4:1-2.
Ibyo ni ubujiji no kutizera
Umushumba w’Itorero Bethesda Holy Church mu Rwanda, Bishop Rugamba Albert, yavuze ko nubwo gusenga ari ingenzi, ariko bidakwiye ko umuntu amara iminsi myinshi atarya atanywa.
Yagize ati ‘‘Ubundi gusenga si bibi ariko kuva mu masengesho y’iminsi 40 ukajya mu y’irindwi ni ubwiyahuzi; ni ikimenyetso cyo kutizera. Amasengesho nk’ayo yego yabaho bakayakora nka rimwe mu mezi atandatu cyangwa se mu mwaka. Gusenga ni ukwizera ko icyo usabye Data mu izina rya Yesu ugihawe.’’
Bishop Rugamba yakomeje avuga ko kugira ngo umuntu usenga Imana imwumve bitagombera ko yiyicisha inzara iminsi myinshi ngo kuko iyo umuntu asenga yizeye nta kabuza Imana yumva gusenga kwe ikamuha icyo yayisabye.
Yakomeje avuga ko umuntu usenga adafite kwizera n’iyo yamara iminsi 100 atarya, atanywa gusenga kwe kutagera ku Mana.
Nyuma y’aya magambo, abantu benshi bagize icyo bavuga banenga iyi mvugo ya Bishop Rugamba:
Umushumba w’Itorero Bethesda Holy Church mu Rwanda, Bishop Rugamba Albert, yagaragaje ko guhora mu masengesho yo kwiyiriza ubusa mu gihe cy’iminsi myinshi ari ubujiji
Ibitekerezo
Kwiyiriza nibyo nubwo bitunanira Kanda hano umusubize
Njyewe mbonakwiyiriza ubusa aricyimwe nokwiyahura kuko uba wangiza ubuzima kd kwiyahura nicyaha gikomeye Kanda hano umusubize
Yesu Kristo ashimwe we watubereye urugero rwiza rwo gusenga, kwiyiriza ubusa, kwicisha bugufi, kubabarira, gusaba imbabazi no kwerekana ubumana mu isi, icyo nshaka kuvuga sinshyigikiye na gato upinga amasengesho yo kwiyiriza ubusa kuko jyewe mbikoze imyaka 20 kd nta gifu ndwaye nta nicyo nzarwara kuko byose bikubera uko wizeye niba wizeye ugiye imbere y'Uwiteka ari ubujiji kd wahakura indwara nibyo uzahakura nyine ariko jyewe ndaguhamiriza ko gusengana umwete wagize icyo wigomwa mu byo ukunda harimo n'ibijya mu gifu bituma ubona ibyo abandi batabona, ukumva ibyo abandi batumva, ugakora kd ukavuga bitandukanye nuko isi ishaka hanyuma kuba hari abajyanwa mu kwiyiriza ubusa Ku gahato byaba ari bibi kuko ubundi Umwuka w'Imana niwe ugombye kukujyana mu masengesho yo kwiyiriza ubusa usabana n'Imana apana usaba ibyifuzo kanaka gusa kuko ubundi Imana yaturemye yifuza gusabana (fellowship) natwe na Yesu yajyanywe mu butayu n'Umwuka Wera akiva muri yorodani so igihe cyose uzumva invitation yo kuzamuka umusozi w'amasengesho uzitabe iryo jwi kuko ubwo butumire buzakuzamura Ku rundi rwego hejuru, Bishop Rugamba: nawe ubizi neza ko aho uri wahagejejwe nuko wabaye mu masengesho za 1998 ababizi dusenge ahubwo kenshi abatabizi namwe muzabimenya ababirwanya namwe igihe cyanyu kizagera mumenye Kristo n'imbaraga ze, Umwuka Wera atuganirize tuve mu ntambara z'amadini n'imitekerereze iganisha Ku kwikunda, kwikubira, kwirata no kudakurwa Ku ijambo. Ern Kanda hano umusubize
Nubwo kwiyiriza ubusa ari ngombwa!ntaminsi micye cg myinshi yatuma Imana ikumva.biterwa no kwizera kumuntu .gushyiraho iminsi byakura abantu kukwizera I mana. Kanda hano umusubize
Iyo bavuzibyigondoye imihoro irarakara .guha abantu iminsi yo gusenga kugirango Imana ibumve uba ugiye mumwanya wImana .niko guhanuraibinyoma. Kanda hano umusubize
IMINSI 40NIMYISHI NTACYO MVUZE BAGIRE AMASENGESHO MEZA Kanda hano umusubize
nshigikiye RUgamba 'ese guhora hafi cyane yuwo ukunda siko kumukunda abayo îrabazi nabo barayizi cyane ni ijwi ryayo bararizî comme moi !!! pe Kanda hano umusubize
UKURI KW'IBYANDITSWE BYERA KU BYEREKEYE KWIYIRIZA UBUSA. IGICE-2- .2. ABIYIRIZA UBUSA BAMEZE NK'ABIYAHURA. Nubwo kwiyiriza ubusa ari ibintu Pawulo yatoje amatorero " yose " mu migi yigishijemo ubutumwa, Nkuko twabisomye mu Ibyakozwe.14:23, Birababaje kuba amadini amwe yarabihinduye IMIKORERE YO KWIYICA URUBOZO, ku buryo bamwe bapfa kubera kwiyiriza ubusa. Ntiwabara abakurizamo indwara z'igifu,... >> GUTOZA ABANTU KO IMANA IZAMWEMERA KURUSHAHO NIYIYICA URUBOZO, ibi ni ubuyobe bwitwikiye iyobokamana ! Ibi bitwibutsa IMISENGERE Y'ABAHANUZI BA BAYALI. * 1Abami.18:28: «Barongera batera hejuru, BIKEBESHA IBYUMA N'INTAMBI nk'uko basanzwe babigenza, kugeza aho AMARASO yabereye imyishori kuri bo.» >> ABAHANUZI BA BAYALI bumvaga Imana iri bubumve ari uko BIYISHE URUBOZO. >> Imyumvire nk'iyi YINJIYE MU BAKRISTU BATARI BAKE. Ngabo mu mazi akonje cyane, bakamaramo umunsi wose, ku buryo bakurizamo n'umusonga. Ngabo mu rusumo rw'amazi atemba, ku buryo bamwe abatwara, bakahasiga agatwe ! Ngabo abiyiriza ubusa kugeza bapfuye ! >> Iyi ni IMYUMVIRE Y'IKIBAYALI, ntabwo ari imyumvire y'IGIKRISTO. ( ntaho dusoma mu byanditswe, umuntu wiyirije ubusa kugeza apfuye, umuhanuzi wagiye gusengera mu mazi ya Yorodani kugirango yibabaze,...) * UMWANZURO: TUGOMBA KWIYIRIZA UBUSA, kuko ni bumwe mu buryo bwo gusenga no kwinginga ( Abefeso.6:18) ARIKO TWIRINDE IMYUMVIRE Y'IKIBAYALI yo kwiyica urubozo. Kanda hano umusubize
UKURI KW'IBYANDITSWE BYERA KUBYEREKEYE KWIYIRIZA UBUSA. IGICE-1- Hari imikorere ibiri YO GUHEZA INGUNI idakwiriye: Reka tuyisuzume: .1. ABIGISHA KO KWIYIRIZA UBUSA BYACYUYE IGIHE. Hari amadini amwe, yigisha ko KWIYIRIZA UBUSA byarebaga abisiraheli bo mu isezerano rya kera ,KO BITAREBA NA GATO ABAKRISTU , Ku buryo wiyirije ubusa , usenga, baguca mu idini ngo wayobye ! >> IYI NI INYIGISHO YA SATANI SEKIBI. Ukuri ni uku: KWIYIRIZA UBUSA NI IMIKORERE Y'ITORERO RYA KRISTU. Igihamya simusiga n'uko Pawulo ari we " NTUMWA Y'ABANYAMAHANGA", ubwe yiyirizaga ubusa, AKANATOZA AMATORERO "YOSE" KWIYIRIZA UBUSA. * Nibyo dusoma mu Ibyakozwe.13:1-3: «MU ITORERO RYO MURI ANTIYOKIYA hariho abahanuzi n'abigisha, ari bo BARINABA... na SAWULI. UBWO BASENGAGA Umwami Imana BIYIRIZA UBUSA, Umwuka Wera yarababwiye ati"Mundobanurire BARINABA na SAWULI, bankorere umurimo mbahamagariye gukora." Nuko BAMAZE KWIYIRIZA UBUSA NO GUSENGA, baherako babarambikaho ibiganza barabohereza.» * Ibyakozwe.14:23: «Nuko BAMAZE KUBATORANIRIZA ABAKURU mu matorero YOSE , BASENGA BIYIRIZA UBUSA, babaragiza Umwami...» >> Pawulo na Barinaba bamaze gutoranya ABAKURU B'ITORERO mu matorero " YOSE", bafatanyije n'abakristo bose gusenga NO KWIYIRIZA UBUSA, kugirango baragize Imana abo bakuru b'itorero.» >> UMUNTU RERO UZAKUBWIRA NGO" Kwiyiriza ubusa byacyuye igihe", UZAMENYE KO UWO ARI UMWIGISHA W'IBINYOMA. Kanda hano umusubize


text:
Bibaye nyuma y’imyaka irenga 50 bifuza kukinywa ariko ntibakibone, kuko cyose cyagemurwaga mu mahanga.
Mu minsi yashize abo bahinzi b’icyayi b’imirenge ya Shangi, Ruharambuga, Bushenge, Nkungu, Karengera na Giheke yo mu Turere twa Rusizi na Nyamasheke, baganiriye na Kigali today bayigaragariza ko babangamiwe no kubona bahinga icyayi ariko cyose kikajyanwa mu mahanga batumvise uburyohe bwacyo.
Sibomana Simon, umwe mu bahinzi b’icyayi yagize ati “Ntabwo tukinywa nyine bitewe n’uko batemera kugicuruza mu maduka icyo tugura kiza gifunze cyo mu mahanga tugura twumva kibishye nta buryohe kigira twifuza ko bajya bakigurisha hano natwe tukakibonaho.”
Niyibizi Azalias umukozi w’uruganda wungirije utunganya icyayi mu ruganda rwa Shagasha, avuga ko nyuma y’iminsi abahinzi babagezaho icyifuzo cyo kujya babaha icyayi, ngo bafashe icyemezo cyo kuborohereza kukibona aho bazajya bakibagurishaho kugira ngo nabo bajye bumva uburyohe bw’icyayi bahinga.
Ati “Hamwe n’icyo kibazo cy’uko abahinzi bagenda bageza ibibazo byabo ku ruganda, uruganda rwicyaye hamwe rufata gahunda rwumvikana n’abahagarariye abahinzi, baraza buri kwezi tukabaha icyayi bakagifunga hanyuma bakagicuruza ku bahinzi no kubaturage baturiye uruganda,hashize amezi atatu.”
Abahinzi batandukanye banejejwe n’icyo cyemezo kuko ngo bagorwaga no kubona icyayi cy’iwabo ngo bumve uko kimeze kandi ari bo baba bagize uruhare mu kugira ngo kiboneke, nk’uko undi witwa Nzayisenga Emmanuel abivuga.
Ati “Icyayi cyacu kiraryoha cyane dusanzwe tujya kunywa mu ma hoteli y’i Kigali iyo ugiye kunywa icyayi ushaka icyayi cyo mu Rwanda ukigura ibihumbi bibiri, kuba nanjye nakinywa hano mu cyaro iwacu ntabwo bingana no kujya ku kinywa mu ma hoteli, ubu rero noneho nzakinywa nshire inyota kubera imiyoborere myiza.”
Abahinzi basaga ibihumbi bine bagemurira uruganda rwa Shagasha umusaruro w’ibibabi by’icyayi toni miliyoni eshanu ku mwaka. Ibi kandi bikaba bishobora kwiyongera mu minsi iri imbere kuko bagenda barushaho kwagura ubuhinzi bwacyo.
Dukurikire ukanda kuri Like
Ibitekerezo ( 1 )
nibyiza ko umuturagd yahabwa ijambo kubimukorerwa abobahinzi bicyayi nibongere umusaruro wicyayi hashyirwemo ingufu mukunoza umusaruro wibituruka kumusaruro wicyayi .


text:
Perezida Paul Kagame yavuze ko u Rwanda nta bushobozi rufite mu kurwana intambara y’amagambo, ngo abakomeza kuvuga n’ugutegereza tukazareba ko hari inyungu bakuramo.
Yabitangarije mu kigo cya gisirikare cya Gabiro mu karere ka kuri uyu wa Kane tariki ya 13 Nyakanga ubwo yasozaga Itorero ry’Indangamirwa ryabaga ku nshuro yaryo ya 10.
Iri torero ryatangiye ku wa 12 Kamena 2017, ryitabirwa n’urubyiruko rugera kuri 523 rurimo abasore 375 n’abakobwa 148, bose bakaba barisoje bakiri hamwe.
Umukuru w’Igihugu yavuze ko nta mwanya wo gutakaza mu magambo ahubwo ko ikiraje ishinga ari ukubaka Igihugu cyibereye buri mu nyarwanda.
Yagize ati :”Intambara yo kuvuga yo ntabwo tuzi kuyirwana bariya bandi bo bazi kuvuga niba hari aho bibageza ubwo tuzaba tubireba.”
Yungamo ati : “Igihugu cyacu gishaka wiyubaka, turubaka igihugu cyacu, ntawe dusagarira, ntawe tuzanaho amatiku, ntawe dutera ibibazo.”
Yakomeje abwira Indangamirwa 523 banasabye kwinjizwa mu gisirikare gukomeza gukora cyane baharanira ko u Rwanda n’abarutuye barushaho gutera imbere kuko bafite ubushake n’uburyo.
Agira ati “Buri munyarwanda ushoboye agomba kugira umusanzu atanga ujyanye n’ubumwe n’umutekano. Twese tugashyira hamwe.”
Itorero ry’Indangamirwa icyiciro cya cumi ryasojwe n’Intore 523, zirimo 107 baturutse mu mahanga, 229 batsinze amasomo yabo neza mu mashuri yisumbuye ndetse n’izindi 187 zari zaratojwe mu byiciro byabanje.


text:
Perezida Kagame yabigarutseho ku munsi wa mbere wo gutangiza Transform Africa Summit 2018, yitabiriwe n’abagera ku 4000 baturutse mu bihugu bisaga 80 byo mu mpande zitandukanye z’Isi.
Ubwo yari ahawe umwanya ngo agire icyo avuga ku musozo w’ikiganiro cyagarukaga ku buryo bwo kubaka Isoko Rusange mu ikoranabuhanga, Perezida Kagame yagaragaje ko hari inzego zikwiye kongerwamo imbaraga, ashingiye ku byo yanyuzemo ubwo yinjiraga muri politiki.
Yagize ati “Ikibazo cya mbere nibazaga cyari ukwibaza ngo ni iki nkwiye kuba nkora muri politiki, ni ibihe bikwiye kuza imbere. Icyo naje kubona ni uko muri guverinoma cyangwa politiki, ni ugufasha abaturage gushobora gukora ibishoboka bashingiye ku bintu byinshi birimo ubucuruzi. Igikorwa cyanjye cya mbere kwari ugutuma ubucuruzi bushoboka, ku baturage bo mu gihugu cyanjye.”
Yavuze ko gukora byose bisaba ikoranabuhanga, guhanga udushya no kwihangira imirimo, bikaba ari ibintu by’ingenzi ibihugu bya Afurika bigomba gushyiramo imbaraga bifatanyije.
Yakomeje agira ati “Muri Afurika tugomba kugira iyo myumvire yo gutuma ubucuruzi bukorwa neza no kwemerera umuntu wese kubigiramo uruhare. Bivuze ngo izo miliyari 1.4 z’abaturage bagomba kubona ayo mahirwe, abari ku isoko bose bakabasha gukora ibyo bashoboye kandi abantu bafite ubushobozi butandukanye, hagashyirwaho uburyo butuma byose bishoboka.”
Yakomeje agira ati “Dushore imari mu burezi, mu buzima, mu bikorwaremezo, ibyo byose bizamura impano, ubumenyi, kugira ngo tugire abaturage bafite ubuzima bwiza, banabasha gukora ibibateza imbere bakigeza ku rundi rwego.”
Perezida Kagame yavuze ko Afurika ikwiye gukorera hamwe, kugira ngo hubakwe uburyo butuma n’ibindi bikorwa byose bishoboka.
Yakomeje agira ati “Urebye ku ikoranabuhanga ryo ku rwego rwo hejuru yaba 4G, 5G, dukwiye kubirangamira ariko tukanabasha guhanga uburyo bukemura ibibazo byo ku rwego rwo hasi bigera ku mubare munini w’abaturage.”
“Ntabwo ari ukuvuga ngo oya reka tugume muri ibyo bibazo abaturage bacu bafite gusa tube turetse iryo koranabuhanga rigezweho no guhanga udushya, Oya. Ni ukubaka uburyo bwo guhuza ibyo byose, bidufasha kwiteza imbere tukabasha kubaha ahazaza twifuza.”
Perezida w’Inteko Rusange ya 72 y’Umuryango w’Abibumbye, Miroslav Lajčák, yavuze ko nubwo iyi nama bayise Transform Africa, itari mu nyungu za Afurika gusa, kuko impinduka zishobora guhera muri Afurika ariko zigakwira Isi yose, anabihuza no kuba iyi nama idakoranyije abaturutse mu bihugu 54 bya Afurika ahubwo baturutse imihanda yose mu migabane itandukanye.
Yakomeje agira ati “Iyo urebye Afurika ubona ibintu bitandukanye birimo amahirwe, ubushake, ariko igikomeye kurusha ibindi ni icyizere kubera ko mu byakozwe byose, hari n’ibindi bigiteganywa.”
Yavuze ko kugira ngo ibikorwa byose bikenewe bikorwe neza, hakenewe kwita ku ikoranabuhanga by’umwihariko, kuko rimaze guhindura ibikomeye imibereho y’abantu guhera ku buryo bavugana, uko bagura bakanagurisha n’uburyo batanga serivisi zitandukanye.


text:
Ihuriro ry’abacukura amabuye y’agaciro rizaca ubucukuzi butemewe n’amategeko
Ukwezi kwa karindwi kuzarangira mu turere twose two mu ntara y’amayaruguru hamaze kujyaho ihuriro (Forum) ry’abacukura amabuye y’agaciro mu rwego rwo guca akajagari kagaragara muri uwo mwuga More...
Abayobozi mu ntara y’amajyaruguru bagiye guhabwa amahugurwa ku micungire y’abakozi
Guverineri w’intara y’amajyaruguru aratangaza ko mu minsi ya vuba hagiye kuba amahugurwa y’abayobozi batandukanye bo muri iyo ntara mu rwego rwo guteza imbere imicungire y’abakozi mu More...
Inzego z’ibanze zirasabwa kubaka ubuyobozi butuma haba umwuka mwiza mu bakozi
Guverineri w’intara y’amajyaruguru arasaba abayobozi mu nzego z’ibanze, mu ntara y’amajyaruguru gukora kuburyo haba umwuka mwiza mu bakozi bahwitura hakiri kare umukozi ugiye kugwa mu More...
Abayobozi b’utugari two mu ntara y’amajyaruguru n’umujyi wa Kigali barasabwa kwihesha agaciro
Guverineri w’intara y’amajyaruguru arasaba abanyamabanga nshingwabikorwa b’utugari two mu ntara y’amajyaruguru ndetse n’umujyi wa Kigali, bari mu itorero i Nkumba mu karere ka More...
Intara y’amajyaruguru mu rugamba rwo guhangana n’ibiza
Guverineri w’intara y’amajyaruguru aratangaza biyemeje kurwanya ibiza muri iyo nta kugira ngo bidakomeza kwangiriza abaturage, bitwara ubutaka buhingwa mo bwo muri iyo ntara. tariki ya 24/05/2012 More...
Ukwezi kwa gatandatu kurarangira abaturage bose bo mu ntara y’amajyaruguru bazi gusoma no kwandika
Guverineri w’intara y’amajyaruguru atangaza ko mu rwego rwo kurwanya ubujiji muri iyo ntara hafashwe ingamba ko ukwezi kwa Kamena 2012 kuzarangira abanyarwanda bo mu ntara y’amajyaruguru batari More...
Igice kinini cy’umujyi wa Musanze gishobora kuba cyubatse hejuru y’amazi
Umuyobozi w’intara y’amajyaruguru aratangaza ko munsi y’ubutaka bw’igice kinini cy’ahubatse umujyi wa Musanze hashobora kuba hari mo amazi menshi kuburyo mu kwagura uwo mujyi bizasaba More...
Uturere tugize amajyaruguru turasabwa kutazarenza imyanya 10 ya mbere mu mihigo
Guverineri w’Intara y’Amajyaruguru arasaba uturere tugize intara ayoboye kuzagaragara nibura mu turere icumi twa mbere mu kwesa imihigo y’umwaka 2011-2012. Ibi Guverineri Bosenibamwe Aime yabivuze More...
Abayobozi batarara mu duce bayobora bagiye guhagurukirwa
Umuyobozi wa polisi mu ntara y’Amajyaruguru aravuga ko agiye guhagurukira abayobozi batarara aho bashinzwe kuyobora, kuko bidashoboka ko umuyobozi ateza imbere ahantu nawe ubwe atifuza gutura. Ibi C/Supt. More...
Burera: Abaturage barasabwa guharanira ishema ryo kuba ikigega cy’u Rwanda
Guverineri w’intara y’amajyaruguru arasaba abaturage bo mu murenge wa Cyanika mu karere ka Burera guhinga neza kugira ngo bakomeze baharanire ishema ryo kuba ikigega cy’igihugu batanga umusanzu More...


text:
Bronchiolite ni indwara ifata utujyana duto tw’umwuka mu bihaha (petites bronches), iyo ndwara ikaba iterwa n’udukoko twakwirakwiye kandi twandura (le virus respiratoire syncitial). Iyo virus ikaba yandurira mu macandwe, kwitsamura, gukorora, no ku bikoresho byandujwe n’umuntu udwaye grippe cyangwa yabikozeho n’intoki. Niba rero umwe mu bantu bari hafi aho arwaye ibicurane bishobora kuba intandaro ya “ronchiolite” ku mwana wawe.Nk’uko tubikesha Topsante.com, ngo iyo ushyize mu bikorwa uburyo bw’isuku, ibyago ku mwana wawe byo gufatwa n’indwara ya “Bronchiolite” bigabanuka inshuro ebyiri n’igice.
Iyo ndwara itangira nk’ibicurane byoroheje no kugira umuriro utari mwinshi ariko buhoro buhoro ibimenyetso bikagenda bikomera umwana akaremba ntabashe no kunywesha Biberon bitewe n’uko n’imvubura (secretions) ziba zidashobora kugenda.
Iyo bigenze gutyo rero jya kwa muganga, kuko bakunda kohereza ufite icyo kibazo hitabazwa “Kine respiratoire”. Mu buryo bwo kurinda kwandura iyo virus kandi hari ibyo ugomba gukora ku bikikije umwana wawe.
Mu gihe cy’icyo cyorezo cya “Bronchiolite” ugomba gukaraba neza intoki ukoresheje amazi n’isabune inshuro nyinshi ku munsi mu gihe cy’amasegonda 30, kandi ukabyitondera cyane mbere yo kwita ku mwana cyangwa kumufata wirinda no gusoma umwana wawe mu gihe urwaye ibicurane.
Niba ugiye guhindurira umwana urwaye ibicurane ipfuke ku mazuru, wirinde guhinduranya Biberon z’abana batandukanye kandi wirinde kujya cyane ahantu hahurira abantu benshi.


text:
Huye: N’ubwo gacaca zashojwe, abakoze jenoside bazakomeza gukurikiranwa
Ibi byavuzwe n’umuyobozi w’Akarere ka Huye, Kayiranga Muzuka Eugene, mu gihe cyo kwibuka no gushyingura mu cyubahiro abazize jenoside bo mu Murenge wa Mukura ho mu Karere ka Huye, kuwa 25 Kamena, 2012. Meya More...
Ruhango: inteko y’abaturage ifasha ubutabera guhosha amakimbirane
Ubuyobozi bw’umurenge wa Byimana mu karere ka Ruhango, buravuga ko inteka y’abaturage imaze gutanga umusaruro ushimishije mu gukemura amakimbirane abera mu ngo. Abaturage bari mu nteko y’abaturage Inteko More...
Ngororero: Inkiko gacaca zageze ku ntego yazo
Ku itariki 17 mu karere ka Ngororero habaye umuhango wo gusoza imirimo y’inkiko gacaca. Uwo muhango wabereye mu murenge wa kavumu witabiriwe n’abaturage b’ingeri zitandukanye waranzwe n’igikorwa More...
Rwanda : Gatsibo:ubwo basozaga icyumweru cya Gacaca basanze hari abatarishyuye imitungo
Abaturage bo mu kagari ka Kabarore umurenge wa kabarore bashima uburyo gacaca yashoboye kubagarurira ubwiyunge no kubakuramo urwicyekwe kuko nyuma y’uko bamwe bangije imitungo yabandi bakayishyura mu gihe More...
Ruhango: abahemutse n’abahemukiwe bari mu gikorwa cy’ubwiyunge
Inkiko Gacaca Mu rwego rwo gusoza neza imirimo y’inkiko Gacaca, umurenge wa Kinihira mu karere ka Ruhango, uri mu gikorwa cyo guhuza abantu bahemukiwe n’abadafite ubushobozi bwo kwishyura imitungo More...
Rwanda : Gatsibo bashoje Gacaca bashima imikorere yayo mu kunga abanyarwanda
Abaturage bo mu murenge wa Ngarama mu karere ka Gatsibo batangaza ko bishimira imikorere ya Gacaca kuko yabagejejeho ubumwe n’ubwiyunge bushingiye ku kuri kwagaragajwe na Gacaca. Abaturage b’umurenge More...
Nyamasheke: Guverineri Kabahizi yasuye akarere ka Nyamasheke mu rwego rwo gutangiza icyumweru cyahariwe inkiko gacaca
Mu rwego rwo gutangiza icyumweru cyahariwe inkiko gacaca kibanziriza gusoza ku mugaragaro inkiko gacaca ku rwego rw’igihugu, umuyobozi w’intara y’iburengerazuba Kabahizi Celestin yasuye umurenge More...